Doa Di Muzdalifah & Mina (Transliterasi Rumi)

Ini adalah panduan doa semasa mabit di Muzdalifah & Mina.

Doa-doa dalam panduan ini adalah doa yang ma’thur, dan telah saya pecahkan dalam beberapa bahagian serta ditambah dengan transliterasi rumi.

Tujuannya adalah untuk membantu para jemaah haji yang kurang mahir membaca tulisan teks arab untuk berdoa dan mengerjakan perkara wajib haji ini dengan sempurna.

Semoga membantu..

Isi Kandungan

Apakah Maksud Mabit Di Muzdalifah & Mina?
Doa Ketika Di Muzdalifah
Doa Semasa Di Mina

Apakah Maksud Mabit Di Muzdalifah & Mina?

Mabit
 dalam konteks ibadah haji adalah
tinggal
 atau
bermalam
 di suatu tempat sebagai sebahagian dari perlaksanaan ibadah haji.

Istilah “mabit” biasanya digunakan untuk merujuk kepada tiga malam yang dihabiskan di Mina (malam 10, 11, dan 12 Zulhijjah) dan juga malam di Muzdalifah (malam 10 Zulhijjah) dalam perjalanan ibadah haji.

Mabit di Muzdalifah:
 Setelah menunaikan wukuf di Arafah pada tanggal 9 Zulhijjah, para jemaah haji akan menuju ke
Muzdalifah
, di mana mereka akan bermalam dan mengerjakan solat Maghrib dan Isyak secara
jamak taqdim
, kemudian mengerjakan Solat Subuh pada keesokan harinya sebelum ke Mina.

Mabit di Mina:
Setelah
Hari Arafah
, para jemaah haji diwajibkan untuk bermalam di
Mina
 selama tiga malam, iaitu pada malam 10, 11 dan 12 Zulhijjah. Pada hari-hari ini, mereka akan melontar jumrah, yang merupakan tiga tiang batu yang melambangkan syaitan.

Mabit ini adalah bahagian penting dari ibadah haji dan merupakan wajib haji dalam mazhab Syafi’i.

Jika tidak dikerjakan, haji tersebut sah tetapi perlu membayar Dam.

Doa Ketika Di Muzdalifah

Muzdalifah adalah tempt perhentian para jemaah untuk bermalam di situ sehinggalah lewat tengah malam bagi mengutip dan mengumpulkan batu-batu kecil untuk dibawa ke Mina.

Yang disunatkan untuk kali pertama adalah mengutip 7 biji batu kecil. Bagaimanapun adalah harus untuk mengutipnya terus sebanyak 70 biji.

Selain dari mengutip batu, para jemaah juga disunatkan untuk solat jamak takhir di sini antara Maghrib (sewaktu di Arafah tadi) dan juga Isyak yang dilakukan di waktu Isyak di Muzdalifah sini.

Sekiranya kedua solat tersebut telah dilaksanakan di Arafah (dengan jamak taqdim) maka para jemaah juga disunatkan untuk solat sunat di sini, berzikir, berdoa dan beristighfar.

Adapun doa yang diajarkan oleh Baginda Rasulullah SAW dan lazim dibaca ketika di Muzdalifah adalah sebagaimana berikut:

Allahumma Kama Auwqaaftana Wa Auwraitana Iyyaahu Fauwaafiqnaa Lizikrika Kama Hadaitanaa Wa Ghafirlanaa Wa Rohamnaa Kama Wa’adhtanaa Bi Qaulika Wa Qaulukal Haq

Maksudnya

Ya Allah, sebagaimana Engkau menghimpunkan kami dan menunjukkan kami pada hari ini, maka berikanlah kami taufik untuk mengingat-Mu seperti Engkau telah membimbing kami, dan ampunilah kami, dan berilah rahmat kepada kami seperti yang Engkau janjikan dalam firman-Mu dan firman-Mu adalah kebenaran.”

Fa Idzaa Afadtum Min ‘Arofati Fadz-Kurullooha Indal Masya’ari Al Harami Wa Dz-Kuruhu Kama Hadaakum Wa In Kuntum Min Qablihi Lamina Ad-Daal-Lin. Tumma Afeedhu Min Haitsu Afaadan Naasu Wastagh-FirulLaha InNalLaha Ghaafurun Rohiim

Maksudnya

(Maka apabila kalian telah beranjak dari Arafah, maka ingatlah Allah di tempat berhenti yang suci dan ingatlah Dia sebagaimana Dia telah membimbingmu dan sesungguhnya kalian sebelum itu benar-benar termasuk orang-orang yang sesat. Kemudian beranjaklah kalian dari tempat orang banyak beranjak dan mohonlah pengampunan Allah. Sesungguhnya Allah Maha Pengampun, Maha Penyayang).

Allahumma Inna Nasa’luka Ya Ghaafuru Ya Rohiimu An Taftaha Li-Ad’iyatinaa Abuwaabal Ijabaati Ya Man Idzaa Sa’alahu Al Mudhtarru Ajaabahu Ya Man Yaquulu Lil-Shayi Kun Fayakuun.

Maksudnya

Ya Allah, sesungguhnya kami memohon kepada-Mu, ya Maha Pengampun, ya Maha Penyayang, agar Engkau membuka pintu-pintu jawaban bagi doa-doa kami, ya Tuhan yang jika diajukan permohonan oleh orang yang sangat membutuhkan maka Engkau akan menjawabnya, ya Tuhan yang berkata kepada sesuatu ‘jadilah’ lalu menjadi.

Allahumma Inna Jitnaaka Bijam’inaa Mutasyaffi’ina Ilaika Bighufraanika Dzunubanaa Fala Taruddanaa Khaa-Ibin Wa Atina Afdzala Ma Tu’ti Bihi Ibaadakas Saalihina La Tasrifnaa Min Hadzaa Al-Masya’aril Adzim Illa Faa’izina Ghaira Khazaaya Wa La Naadimiina Wa La Daal-Laina Wa La Mudhill-Laina Ya Arhama Ar-Rohiimiin.

Maksudnya

Ya Allah, sesungguhnya kami datang kepada-Mu dengan kumpulan kami, meminta syafaat kepada-Mu dengan ampunan-Mu atas dosa-dosa kami, maka janganlah Engkau menolak kami dalam keadaan kecewa, dan berilah kami kelebihan apa yang Engkau berikan kepada hamba-hamba-Mu yang shalih, jangan palingkan kami dari tempat berhenti ini yang agung ini kecuali dalam keadaan menang, tidak merasa malu dan tidak menyesal, tidak sesat dan tidak menyesatkan, ya Tuhan yang paling penyayang.

Allahumma Wafiqnaa Lil-Hudaa Wa’asimnaa Min Asbaabil Jahli War Radaa Wa-Sallimnaa Min Aafaatil Nufusi Fa-Innaha Syarul Adwaa Waj’alnaa Mimman Aqbalt A’laaihi Fa’a’radza ‘Amman Siwaaka Wakhudz Bi Aidina Ilaika Wa Roham Tadzarru’anaa Baina Yadaika Ilahana Qauumna Idzaa A’wajnaa Wa’a’innaa Idzaa Istaqamnaa Wa-Kun Lanaa Wa La Takun ‘Alaaina Wa-Ahyinaa Fi Ad-Dunya Mu’miniin Taa’iin Wa Tauwaffanaa Muslimiina Taibiin Wa J’alnaa Inda As-Su’aali Naajiin.

Maksudnya

Ya Allah, berilah kami keberuntungan untuk petunjuk dan lindungilah kami dari sebab-sebab kebodohan dan kemunduran, dan selamatkanlah kami dari penyakit-penyakit jiwa, karena sesungguhnya itu adalah penyakit yang paling buruk, dan jadikanlah kami dari orang-orang yang Engkau hadapi lalu menjauhkan diri dari selain-Mu dan ambillah tangan kami kepada-Mu dan rahmatilah kami yang rendah hati di hadapan-Mu, Tuhan kami, perbaikilah kami ketika kami bengkok dan bantulah kami ketika kami lurus dan menjadi milik kami dan jangan menjadi lawan kami, dan hidupkan kami di dunia sebagai orang yang beriman, taat, dan wafatkan kami sebagai orang muslim, bertaubat, dan jadikan kami dari orang-orang yang selamat ketika ditanya.

Wa J’alnaa Mimman Ya’khudzu Kitaabahu Bi Yaminihi Wa J’alnaa Yauma Al-Faza’ Al-Akbari Mina Al-Amiiniin Wa-Matti’na Allohumma Bin-Nadzari Ila Wajhikal Kariimi Bi Rohmatika Ya Arhama Ar-Rohiimiin.

Maksudnya

Dan jadikanlah kami dari orang-orang yang menerima kitabnya dengan tangan kanannya dan jadikan kami pada hari ketakutan yang paling besar dari orang-orang yang percaya dan berilah kami kenikmatan, ya Allah, untuk melihat wajah-Mu yang mulia dengan rahmat-Mu, ya Tuhan yang paling penyayang.

Doa Semasa Di Mina

Anda akan bertolak ke Mina dengan menaiki bas semula atau pun berjalan kaki setelah pukul 12:15 malam (lewat malam).

Bagi mengelakkan kesesakan dan panas terik matahari para jemaah dinasihatkan agar melontar Jamrah waktu malam sahaja.

Setelah tiba di khemah masing-masing dirikanlah solat subuh berjemaah dan setelah itu bacalah doa seperti di bawah:

Al-Hamdu Lillahi Alladzi Balaghaniha Saliman Mu’aafaa. Allahumma Hadzihi Minaa Ataituhaa Wa Ana ‘Abduka Wa Fi Qabdh-Atik.

Maksudnya

Segala puji bagi Allah yang telah membenarkan aku sampai ke sini dalam keadaan selamat dan sihat. Ya Allah, inilah niatku, aku datang ke sini sebagai hamba-Mu dan berada dalam genggaman-Mu

As-Aluka An Tamunna ‘Alaiyya Bima Mananta Bihi ‘Ala Auliyaika Wa Ahl Tha’atik.

Maksudnya

Aku memohon kepada-Mu untuk merahmati aku seperti mana Engkau merahmati mereka yang Engkau sayangi dan mereka yang patuh kepada-Mu.

Allahumma A’udzu Bika Minal Hirmani Wal Musiibati Fi Diini Ya Arhama Ar-Rohiimin.

Maksudnya

Ya Allah, aku berlindung dengan-Mu daripada penolakan dan bencana dalam agama ku, ya Tuhan yang Maha Penyayang.

Allahumma Shalli ‘Ala Sayyidina Muhammad Wa ‘Ala Aalihi Wa Sahbihi Wa Ummatihi Wa Sallam. Amin.

Maksudnya

Ya Allah, limpahkanlah salawat dan salam kepada junjungan kami Nabi Muhammad, serta keluarga, sahabat-sahabatnya, dan umatnya. Amin.

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan:


IHRAM HAJI & UMRAH: Niat, Miqat Serta Pantang Larang

Ini adalah panduan lengkap ihram haji dan umrah, niat serta pantang larang.

Dalam panduan ini, saya akan membimbing anda secara langkah-demi-langkah berkaitan dengan ihram untuk Haji dan Umrah. Anda akan diterangkan mengenai:

Miqat

Perkasa sunat dalam ihram

Lafaz niat

Pantang larang

.. dan sebagainya.

Setiap bacaan juga dipermudahkan dengan transliterasi Rumi bagi membantu anda yang sukar membaca tulisan arab. Jika anda sebarang soalan, anda boleh ajukan pada ruangan komen di bawah panduan ini.

Semoga memberi kemudahan kepada anda tetamu-tetamu rumah Allah..

Isi Kandungan

Maksud Ihram
Waktu Dan Tempat Ihram (Miqat)
Perkara Sunat Sebelum Memakai Ihram
Cara Mandi Sunat Ihram
Cara Memakai Ihram Lelaki Dan Perempuan
Tatacara Memakai Kain Ihram Lelaki
Solat Sunat Ihram
Waktu Larangan Solat Sunat Ihram
Niat Ihram Umrah & Haji
Niat Umrah
Niat Haji
Lafaz Niat Bersyarat
Talbiah Selepas Niat Ihram
Bilakah talbiah dimulakan dan tamat?
Pantang Larang Ihram
Larangan yang dikhususkan untuk lelaki sahaja
Larangan yang dikhususkan untuk wanita sahaja
Larangan umum
Bagaimana Jika Terlanggar Pantang Larang Ihram?
Soalan Lazim Berkaitan Ihram (FAQ)
Rukun Seterusnya: TAWAF (Panduan Lengkap)
Penutup

Maksud Ihram

Ihram adalah keadaan khusus dimana seorang Muslim berniat untuk menjalankan ibadah umrah atau haji dan mematuhi beberapa pantang larang selama berada dalam keadaan tersebut.

Selain itu, ihram juga merujuk pada pakaian khusus yang dikenakan saat memasuki keadaan tersebut. Ihram untuk lelaki adalah dua helai kain tanpa jahitan. Bagi perempuan pula, pakaian sederhana yang menutupi tubuh namun meninggalkan wajah dan telapak tangan terbuka.

Secara umumnya, ihram memiliki dua definisi utama, iaitu dalam konteks keadaan dan dalam konteks pakaian.

Ihram Sebagai Keadaan
:

Ihram adalah keadaan khusus dimana seorang Muslim memasuki niat untuk melakukan ibadah haji atau umrah.

Dalam keadaan ini, orang tersebut wajib patuh kepada pantang larang khusus yang ditetapkan dalam syariat Islam.

Keadaan ihram dimulai dengan niat di tempat yang disebut miqat dan berakhir setelah seseorang menyelesaikan perbuatan tertentu dari ibadah haji atau umrah.

Ihram Sebagai Pakaian
:

Ihram juga merujuk pada pakaian khusus yang dikenakan oleh seorang Muslim saat memasuki keadaan ihram.

Untuk lelaki, pakaian ihram terdiri dari dua helai kain tanpa jahitan: satu yang dikenakan di bagian bawah tubuh (seperti sarung) dan satu lagi yang dikenakan di bagian atas tubuh.

Ihram bagi perempuan biasanya pakaian sederhana yang menutupi seluruh tubuh mereka, namun wajah dan telapak tangan tetap tidak tertutup. Pakaian ini tidak boleh memiliki jahitan, wangian, atau hiasan.

Waktu Dan Tempat Ihram (Miqat)

Nabi ﷺ telah menentukan lima tempat untuk memulai ihram yang dinamakan sebagai
miqat
. Maka wajib orang yang mahu mengerjakan haji dan umrah berihram di tempat-tempat ini, iaitu:

Dzulhulaifah
 ― Merupakan miqat bagi penduduk Madinah dan orang yang datang melaluinya. la dikenali sebagai Bir Ali. Kedudukannya lebih kurang 450 km dari Makkah.

Al-Juhfah
 ― Merupakan miqat penduduk Syam, Maghribi, Mesir dan orang yang melaluinya. Tempat ini berada dekat dengan Kota Rabig. Jauhnya lebih kurang 187 km dari Makkah.

Qarnul Manazil
 ― Merupakan miqat penduduk Najed dan orang yang melaluinya. la dikenali sebagai Sail al-Kabir. Jauhnya lebih kurang 95 km dari Makkah.

Yalamlam
 ― Merupakan miqat penduduk Yaman dan orang yang melaluinya. Kedudukannya 54 km dari Makkah.

Dzat ‘Irqin
 ― Merupakan miqat penduduk Iraq dan orang yang melaluinya. Kedudukannya 95 km dari Makkah.

Wajib berihram di tempat-tempat yang ditetapkan di atas. Jika tidak dilaksanakan,
dam seekor kambing
 dikenakan dan akan disembelih di Makkah.

Perkara Sunat Sebelum Memakai Ihram

Sebelum memakai pakaian ihram, anda hendaklah bersiap-siap melakukan perkara-perkara sunat berikut:

Memotong kuku.

Menanggalkan bulu (bulu ketiak dan bulu ari-ari).

Mengandam misai, janggut dan rambut.

Mandi sunat ihram.

Memakai minyak rambut.

Memakai bau-bauan pada tubuh badan sahaja, bukan pada pakaian ihram. Bagi perempuan hendaklah menggunakan wangian yang kurang kuat baunya atau sekurang-kurangnya sebagai penghilang bau ketiak.

Cara Mandi Sunat Ihram

Cara-cara mandi sunat ihram sama seperti mandi sunat Jumaat,
mandi wajib (junub)
 dan mandi hari raya tetapi
niat yang berlainan.

Rasulullah dalam beberapa riwayat daripada isteri Baginda ﷺ iaitu Aisyah dan Maimunah menyebut bahawa Rasulullah ﷺ memulakan mandi dengan membasuh kedua-dua tangan setelah Baginda membersihkan tubuh daripada najis dan kekotoran.

Kemudian, Baginda berkumur-kumur (madhmadoh), seterusya memasukkan air ke dalam hidung (istinsyaq), lalu mengeluarkannya (istinsar).

Seterusnya, Baginda membasuh seluruh muka, dikuti tangan sehingga ke siku di sebelah kanan dan kiri sebanyak tiga kali.

Kemudian, Baginda ﷺ membasahkan tangan dan menyapu kepala, seterusnya Baginda ﷺ membasahkan jari telunjuk dan ibu jari serta menyapu telinga (jari telunjuk di sebelah cuping dalam manakala ibu jari di sebelah cuping luar).

Seterusnya, jangan dibasuh kaki dahulu tetapi hendaklah dijadikan penutup bagi upacara mandi.

Kemudian, Baginda membasahi tubuh badan sebelah kanan (bahu sebelah kanan hingga seluruh tubuh sebelah kanan) dengan tiga cebuk air, kemudian Baginda membasahi tubuh badan sebelah kiri (bahu sebelah kiri hingga seluruh tubuh sebelah kiri) sebagaimana sebelah kanan.

Sesudah itu, Baginda ﷺ membasahi seluruh tubuh Baginda dengan meratakan air ke seluruh kulit tubuh.

Selepas itu, bolehlah menggunakan sabun atau syampu dan seterusnya membilas tubuh badan.

Akhir sekali, hendaklah membasuh kedua-dua kaki dan menyelat-nyelat jari-jari pada kedua-dua kaki tersebut.

Disunatkan untuk kita tidak mengeringkan badan dengan mana-mana kain.

Begitulah cara mandi yang ditunjukkan oleh Baginda ﷺ untuk kita jadikan panduan.

Ketika ini, bolehlah kita memakai harum-haruman pada tubuh badan dan setelah itu barulah memakai pakaian ihram.

Setelah sempurna, bolehlah kita memulakan niat Ihram di miqat.

Wallahua’lam.

Cara Memakai Ihram Lelaki Dan Perempuan

Sesudah melakukan perkara sunat, anda seterusnya akan memakai pakaian ihram. Disunatkan memakai pakaian ihram yang berwarna putih.

Pakaian ihram bagi lelaki ialah dua helai kain lepas. Sehelai dipakai untuk menutup auratnya di antara pusat dengan lutut, manakala sehelai lagi dipakai sebagai selendang untuk menutup bahagian di atas badan.

Pakaian ihram bagi wanita ialah pakaian yang menutup seluruh tubuhnya melainkan muka dan tapak tangan. Pastikan jemaah wanita memakai sarung lengan, stoking yang tebal dan kain tudung yang mempunyai alas dagu.

Tatacara Memakai Kain Ihram Lelaki

Solat Sunat Ihram

Solat ihram merujuk kepada solat sunat yang dilakukan sebelum berniat ihram di miqat. Solat ini dikerjakan dua rakaat dan sebagai salah satu cara untuk memulakan ibadah haji atau umrah.

Selepas memakai pakaian ihram dengan sempurna, anda disunatkan mendirikan solat sunat ihram. Lafaz niatnya:

Usolli Sunnatal Ihrami Rak’ataini Ada’an Lillahi Ta’ala

“Sahaja aku solat sunat ihram dua rakaat kerana Allah Taala.”

Rakaat pertama sesudah membaca surah al-Fatihah, bacalah surah al-Kafirun. Semasa rakaat kedua, sesudah membaca surah al-Fatihah, bacalah surah al-Ikhlas.

Anda juga boleh merujuk tatacara mengerjakan Solat Sunat Ihram secara langkah demi langkah pada pautan ini:
NIAT & CARA SOLAT SUNAT IHRAM

Waktu Larangan Solat Sunat Ihram

Solat sunat ihram ini tidak boleh dilakukan pada waktu tahrim. Sebenarnya ada lima waktu tahrim yang tidak dibenarkan iaitu:

Selepas solat subuh hingga matahari terbit.

Semasa matahari naik hingga kadar
ramh
, iaitu lebih kurang satu pertiga jam selepas naiknya matahari.

Waktu matahari tegak sehinggalah matahari tergelincir (masuk waktu zuhur).

Selepas solat asar sehingga matahari terbenam.

Waktu matahari kekuningan sehingga matahari terbenam.

Bagi jemaah yang masuk ke Makkah melalui Malaysia, wajib berniat ihram sebelum kapal terbang melepasi miqat Qarn Manazil.

la akan dimaklumkan di dalam pesawat oleh pihak yang bertanggungjawab.

Niat Ihram Umrah & Haji

Niat ihram adalah niat yang diucapkan oleh seseorang yang ingin memulai ibadah umrah atau haji. Niat adalah salah satu rukun dalam ibadah, dan tanpa niat, amalan tidak akan diterima.

Jemaah umrah dari Malaysia masuk akan ke Tanah Haram melalui dua jalan iaitu:

Malaysia ke Madinah ke Makkah. Maka miqatnya ialah Zulhulaifah (Bir Ali).

Malaysia ke Makkah. Maka miqatnya ialah di Qarnul Manazil (berniat di atas pesawat)

Selepas seseorang telah berniat, maka bermulalah pantang larang ihram ke atas dirinya.

Niat Umrah

Niat umrah ketika di miqat adalah seperti berikut:

Nawaitul ‘Umrata Wa Ahramtu Bihaa Lillahi Ta’ala.

Sahaja aku mengerjakan Umrah dan berihram aku dengannya kerana Allah Taala

Niat Haji

Niat mengerjakan haji adalah seperti berikut:

Nawaitul Hajja Wa Ahramtu Bihi Lillahi Ta’aalaa.

Sahaja aku mengerjakan Haji dan berihram aku dengannya kerana Allah Taala

Lafaz Niat Bersyarat

Bagaimana sekiranya seorang wanita yang suci menjangkakan bahawa dirinya akan didatangi haid selepas berniat ihram?

Dalam keadaan ini wanita tersebut digalakkan berniat secara bersyarat untuk mengelakkan timbulnya masalah, terutamanya jika dia tidak dapat menyempurnakan kerja-kerja umrah atau haji sedangkan waktu pulang ke tanah air sudah hampir dan haidnya masih belum kering.

Lafaz niat umrah bersyarat adalah:

“Sahaja aku bemiat umrah / Haji dan berihram dengannya kerana Allah Taala, sekiranya aku didatangi haid, maka aku menjadi halal.”

Apabila didatangi haid, maka terlepaslah dirinya daripada pantang larang ihram dan dia tidak terikat dengan kerja-kerja umrah lagi.

Talbiah Selepas Niat Ihram

Talbiah merupakan doa atau zikir yang diucapkan oleh jemaah haji atau umrah setelah mereka mengucapkan niat ihram dan terus diulang-ulang hingga mereka melakukan tawaf di Masjidil Haram. Talbiah adalah salah satu ciri khas dari ibadah haji dan umrah dan merupakan manifestasi dari kerinduan dan panggilan kepada Allah SWT.

Selepas berihram dan disepanjang perjalanan menuju ke Makkah, anda disunatkan membanyakkan talbiah.

Lafaz talbiah adalah:

“Labbaika Allahumma labbaik, labbaika laa syarika laka labbaik, innal hamda wan-ni’mata laka wal-mulk, laa syarika lak.”

Maksudnya:

“Hamba-Mu datang menyahut panggilan-Mu. Ya Allah, hamba-Mu datang menyahut panggilan-Mu. Hamba-Mu datang menyahut panggilan-Mu. Tiada sekutu bagi-Mu. Hamba-Mu datang menyahut panggilan-Mu. Sesungguhnya segala pujian, nikmat dan pemerintahan ialah kepunyaan-Mu. Tiada sekutu bagi-Mu.”

Ucapan talbiah ini mencerminkan ketundukan, kesucian, dan keikhlasan hati jemaah dalam menjalankan ibadah yang diperintahkan oleh Allah SWT.

Bilakah talbiah dimulakan dan tamat?

Talbiah bagi umrah sunat dilafazkan bermula selepas niat ihram dan tamat apabila jemaah mula hendak melakukan tawaf.

Pantang Larang Ihram

Pantang larang ihram merujuk kepada sekumpulan larangan atau perbuatan yang tidak boleh dilakukan oleh jemaah haji atau umrah selama mereka berada dalam keadaan ihram. Tujuannya adalah untuk memurnikan niat, meningkatkan ketaatan, dan memfokuskan perhatian pada ibadah.

Selepas berihram, anda hendaklah menjaga pantang larang ihram, iaitu bermula ketika anda berniat shinggalah anda selesai melakukan kerja-kerja umrah atau haji.

Secara umumnya, pantang larang umrah atau ihram boleh dibahagikan kepada tiga bahagian:

Larangan yang dikhususkan untuk lelaki sahaja

Memakai pakaian bersarung, berjahit, bercantum seperti seluar, baju kemeja, stoking, kasut yang menutup jari-jari kaki dan tumit, kain pelikat dan sebagainya.

Menutup kepala atau sebahagian daripadanya seperti songkok, kopiah, serban, kain ihram dan sebagainya.

Larangan yang dikhususkan untuk wanita sahaja

Menutup muka.

Larangan umum

Memakai sarung tangan.

Memakai bau-bauan atau wangian sama ada pada badan, makanan, minuman atau menghidunya ke dalam hidung.

Memakai minyak di kepala, janggut dan semua bulu muka selain yang tumbuh di pipi dan dahi.

Menanggalkan rambut atau bulu daripada mana-mana anggota badan.

Mengerat atau memotong kuku.

Memotong, menebang, mengerat atau mencabut pokok-pokok di Tanah Haram Makkah.

Memburu binatang buruan darat yang halal dimakan atau membinasakannya di Tanah Halal atau Haram.

Melakukan mukadimah persetubuhan.

Bersetubuh.

Berkahwin, mengahwinkan atau menerima wakil kahwin.

Bagaimana Jika Terlanggar Pantang Larang Ihram?

Jika seseorang terlanggar pantang larang ihram semasa menjalani haji atau umrah, dia perlu membuat penebusan atau denda (Dam), bergantung pada jenis kesalahannya.

Dam terbahagi kepada 4 iaitu:

Dam Tertib dan Taqdir

Dam Tertib dan Ta’dil

Dam Takhyir dan Ta’dir

Dam Takhyir dan Taqdir

Penerangan lanjut mengenai Dam boleh dirujuk pada panduan ini:
DAM HAJI & UMRAH: Jenis Dam & Bayarannya

Soalan Lazim Berkaitan Ihram (FAQ)

Berikut adalah soalan-soalan lazim berkaitan ihram yang sering ditanyakan:

Adakah Wanita Haid Disunatkan Melakukan Perkara Sunat Ihram?

Perkara-perkara itu juga disunatkan kepada wanita yang dalam keadaan haid.

Bila Dan Dimana Perkara Sunat Ihram tersebut Dilakukan?

Perkara-perkara ini sunat dilakukan di miqat. Bagi jemaah yang masuk ke Makkah melalui Madinah, sunat dilakukan perkara-perkara ini di miqat Bir Ali. Namun demikian, lebih mudah jika persiapan ini dilakukan sebelum berangkat dari Madinah ke Makkah sejak di hotel. Jadi kita hanya singgah di Bir Ali ini untuk menunaikan solat sunat ihram dan berniat. Bagi jemaah yang masuk terus dari Malaysia, sunat dilakukan di mana-mana tempat sebelum menaiki kapal terbang.

Bolehkah Memakai Sandal Semasa Dalam Ihram?

Boleh dengan syarat sandal tersebut hendaklah menampakkan tumit dan hujung jari-jari kaki.

Bolehkah wanita haid berniat ihram?

Wanita dalam keadaan haid tidak dihalang untuk berihram.

Seorang Isteri Secara Tidak Sengaja Tergunting Rambut Suaminya Ketika Dalam Ihram. Siapakah Yang Perlu Membayar Dam?

Kedua-dua pihak harus membayar dam atas kecuaian tersebut.

Rukun Seterusnya: TAWAF (Panduan Lengkap)

Apabila anda telah sampai ke Kota Mekah, rukun atau perkara seterusnya adalah mengerjakan Tawaf.

Antara boleh rujuk panduan mengerjakan Tawaf pada pautan ini:
TATACARA MENGERJAKAN TAWAF (Panduan Lengkap)

Dalam panduan ini, saya telah menyediakan secara lengkap segala perkara yang berkaitan dengan perlaksanaan tawaf yang perlu anda tahu, bermula dari niat dan bacaan tawaf untuk setiap pusingan.

Penutup

Saya berharap panduan telah membantu anda dalam melaksanakan rukun pertama iaitu Ihram.

Jika anda mempunyai sebarang persoalan berhubung Ihram, silakan tinggalkan pertanyaan anda pada ruangan komen di bawah.

InsyaaAllah saya akan menjawab secepat yang mungkin.

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan:


Fadhilat & Kelebihan Solat Tahajjud

Apakah kelebihan Solat Sunat Tahajjud?

Banyak kelebihan melakukan Solat Sunat Tahajjud.

Antara kelebihan solat sunat tahajjud ialah
makbul doa
, tenang hati serta fikiran, murah rezeki dan mendapat perlindungan daripada pengkhianatan manusia.

Yang paling penting adalah waktu ini pintu taubat terbuka luas.

Artikel ini akan mengupas lanjut mengenai beberapa kelebihan-kelebihan melaksanakan Tahajjud di dunia dan akhirat.

Isi Kandungan

Penjelasan Mengenai Kelebihan Solat Tahajjud Oleh Ustaz Jafri
Fadhilat Dan Kelebihan Solat Tahajjud Menurut al-Hadis
Manfaat Solat Tahajjud Menurut Imam al-Ghazali
Lima Ganjaran Melazimi Solat Tahajjud di Dunia
Penutup

Penjelasan Mengenai Kelebihan Solat Tahajjud Oleh Ustaz Jafri

Berikut adalah penjelasan mengenai kelebihan-kelebihan bagi orang yang sentiasa melazimi tahajjud:

Fadhilat Dan Kelebihan Solat Tahajjud Menurut al-Hadis

Antara dalil kelebihan solat sunat Tahajjud menurut beberapa riwayat hadis adalah:

1.
 Pencegah Dosa dan Menghalang Penyakit

Rasulullah SAW bersabda:

kerjakanlah solat malam sebab itu adalah kebiasaan orang solihin sebelum kamu, juga suatu jalan untuk mendekatkan diri kepada TuhanMu, juga sebagai penebus segala amalan buruk, pencegah dari amalan dosa dan dapat menghalangi penyakit

— Riwayat Tirmizi dan Ahmad R.A

Malah, dengan solat tahajjud juga akan menjadikan diri kita lebih kuat dan
lebih produktif.

Nabi Muhammad SAW bersabda bahawa tahajud adalah kehormatan seseorang mukmin kerana ia memberikan masa peribadi antara kita dengan Tuhan.

Jika kita percaya bahawa kita milik-Nya dan kita akan kembali kepada-Nya, maka laburkan sedikit masa spiritual kita dengan tahajud dan lihatlah bagaimana kekuatan dan produktiviti ktia akan meningkat!

2.

Solat Yang Paling Utama Selepas Solat Fardu

Abu Hurairah RA meriwayatkan sebuah hadis bahawa Rasulullah SAW bersabda:

Sebaik-baik puasa selepas bulan Ramadan adalah bulan Allah Muharram dan sebaik-baik solat selepas solat fardu adalah solat malam (tahajjud)”

– Hadis riwayat Muslim

Dalam hadis ini, solat tahajjud disebut sebagai solat sunat yang afdal dilakukan selepas solat fardu lima waktu. Ini sekaligus menunjukkan kelebihan yang terdapat dalam solat tersebut.

3.

Dimasukkan Dalam Syurga Tanpa Sebarang Hisab

Rasulullah SAW bersabda:

Seluruh manusia akan dihimpunkan di suatu kawasan pada hari kiamat, lalu kedengaran satu suara yang menyeru: ‘Siapakah (di dunia) yang telah meninggalkan tempat-tempat tidur mereka (untuk qiamullail)?’ Lalu sekumpulan kecil yang bangun malam itu masuk syurga tanpa hisab. Selepas itu barulah diperintahkan oleh Allah SWT untuk dilakukan hisab kepada semua manusia

— Riwayat al-Baihaqi daripada Asma binti Yazid

4.

Diberikan Kebaikan Oleh Allah SWT Pada Setiap Malam

Dalam sebuah hadis yang diriwayatkan oleh Jabir bin Abdullah RA bahawa Rasulullah SAW bersabda:

Sesungguhnya pada malam hari ada satu waktu, tidak ada seorang Muslim yang meminta kebaikan dari urusan dunia dan akhirat melainkan Allah mengabulkan permintaannya. Hal tersebut berlaku setiap malam”

– Hadis riwayat Muslim

Waktu yang dimaksudkan dalam hadis di atas adalah waktu selepas pertengahan malam yang mana kebaikan yang dipohon adalah melalui
Solat Sunat Tahajjud
 ataupun
Qiyamullail.

5.
 Diberi Rahmat Kepada Pasangan Suami Isteri Yang Solat Malam

Abu Hurairah RA juga meriwayatkan bahawa Nabi SAW bersabda:

Semoga Allah merahmati seorang suami yang bangun pada malam hari, kemudian melakukan solat dan membangunkan isterinya (untuk solat bersama). Ketika isterinya enggan bangun dari tidurnya, maka dia merenjiskan air ke wajahnya. Dan semoga Allah merahmati seorang isteri yang bangun pada malam hari, lalu melakukan solat dan membangunkan suaminya. Ketika suaminya enggan bangun dari tidurnya, maka dia pun merenjiskan air ke wajahnya”

– Hadis riwayat Abu Daud

Hadis ini mengkhabarkan bahawa Allah SWT mengurniakan rahmat kepada pasangan suami isteri yang bangun pada waktu malam untuk melaksanakan solat tahajjud yang mana suami atau isteri tersebut membangunkan pasangannya untuk solat bersama dengan kasih sayang.

6.

Benteng Dan Perisai Yang Kuat Untuk Menangkis Syaitan

Dalam hadis yang lain, Rasulullah SAW menegaskan bahawa solat tahajjud merupakan benteng dan perisai yang kuat dalam menangkis dan meleraikan kawalan syaitan.

Baginda bersabda:

Ketika kamu tidur, syaitan akan membuat tiga ikatan di leher kamu. Di setiap ikatan syaitan akan mengatakan: Malam masih panjang, tidurlah! Jika dia bangun lalu berzikir kepada Allah, lerailah satu ikatan. Kemudian jika dia berwuduk, lerailah lagi satu ikatan berikutnya. Kemudian jika dia mengerjakan solat, lerailah ikatan terakhir. Pada pagi hari dia akan bersemangat dan bergembira. Jika dia tidak melakukan seperti ini, jiwanya menjadi kotor dan malas”

– Hadis riwayat al-Bukhari daripada Abu Hurairah

Realitinya, hadis ini merupakan sumber motivasi dan galakan bagi seorang muslim untuk menjalani hari-harinya dengan penuh semangat di samping mendapat keberkatan dan keredhaan Allah SWT di waktu orang lain sedang lena tidur.

Rahsianya adalah bangun malam, mensucikan diri dengan berwuduk lalu mengerjakan solat malam.

Itulah sebaik-baik perisai untuk melindungi diri daripada bisikan

Manfaat Solat Tahajjud Menurut Imam al-Ghazali

Hujjatul Islam Imam al-Ghazali ada menyatakan beberapa manfaat dan kelebihan bagi orang-orang yang sentiasa menjaga Solat Tahajjud.

Antara kelebihan tahajjud adalah:

Untuk membersihkan hati kita daripada sebarang kebencian terhadap orang Islam lain.

Untuk sentiasa mempunyai rasa takut dalam hati kita terhadap Tuhan dan menyedari bahawa hidup kita sangat singkat.

Untuk memahami manfaat tahajud.

Untuk mencintai Allah, dan mempunyai iman yang kuat apabila kita bangun solat malam ‘memanggil’ Allah.

Lima Ganjaran Melazimi Solat Tahajjud di Dunia

1.
 Jauh Daripada Semua Penyakit

Salman Al-Farisi
 menceritakan, Rasulullah SAW pernah bersabda;

Kerjakanlah solat malam, kerana itu adalah kebiasaan orang soleh sebelum kamu, jalan mendekatkan diri kepada Tuhan, penebus kesalahan, pencegah dosa, serta penghindar penyakit.
”

2.
Dikurniakan Kesan Takwa Pada Wajah

Pernahkah melihat wajah-wajah ahli ibadah yang mengamalkan solat malam?

Bukankah wajah mereka kelihatan berseri dan tenang?

Itulah bukti anugerah yang Allah berikan kepadanya.

Bukan itu sahaja, dengan melihat wajah mereka sahaja pun kita berasa cukup bahagia dan seronok, bahkan terasa mahu melihatnya berkali-kali.

3.
 Dikasihi Oleh Semua Manusia

Sesiapa yang mengamalkan ibadah malam pasti akan dikasihi oleh setiap manusia, apatah lagi oleh Allah SWT.

Begitulah ciri-ciri orang yang beriman dan beramal dengan Allah pasti akan mendapat kasih sayang dari sesiapa pun.

4.
Percakapan Dan Perbuatannya Mengandungi Hikmah (Kebijaksanaan)

Sesungguhnya ciri-ciri mereka yang beriman adalah yang menjaga adab dan pertuturan kata-kata mereka.

Golongan ini sudah tentu tidak berbicara hal yang melalaikan tetapi setiap kata-kata mereka adalah yang bermanfaat dan berhikmah.

Begitu juga dalam perbuatan dan tindak tanduk mereka yang sentiasa berusaha menjauhi perkara yang melalaikan dan berlumba-lumba melakukan kebaikan yang mendekatkan diri kepada Allah SWT.

5.
Dikurniakan Kekuatan Dan Rezeki (Halal dan Diberkati)

Dengan menunaikan setiap amal ibadah kepada Allah SWT, tidak kiralah apapun ibadahnya pasti akan ditunaikan rezeki yang melimpah-ruah, seperti makanan yang enak, kesihatan, keluarga yang bahagia dan sebagainya.

Bahkan setiap rezeki akan diberkati oleh Allah SWT.

Penutup

Menjadikan Solat Sunat Tahajjud sebagai rutin harian adalah langkah terakhir dan utama.

Walaupun solat ini merupakan solat sunnah, tetapi ia penting kerana dapat mendekatkan diri kepada Allah. Solat ini juga akan membuatkan kita mendapat pengampunan dari Allah atas dosa-dosa dan kesilapan setiap hari.

Allah SWT sangat mengasihi orang yang melaksanakan
solat-solat sunat
 secara istiqamah.

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan:


PANDUAN TAWAF: Niat, Cara & Bacaan Semasa Tawaf

Bagaimana niat dan cara melakukan Tawaf Haji & Umrah?

Panduan ini akan membantu ada melakukan ibadah Tawaf Haji atau Umrah dengan lengkap dan secara langkah demi langkah.

Apa yang menarik:

Saya juga turut menyertakan bacaan zikir dan doa-doa yang ma’thur untuk dibacakan pada setiap pusingan tawaf.

Malah bacaan-bacaan ini juga dipermudahkan dengan transliterasi rumi bagi membantu anda yang sukar membaca teks arab.

Tanpa buang masa, mari kita mulakan..

Isi Kandungan

Maksud Tawaf
Jenis-Jenis Tawaf
Syarat-Syarat Melakukan Tawaf
Cara Melakukan Tawaf
Bacaan Semasa Tawaf
Tawaf Pusingan 1
Tawaf Pusingan Ke-2
Tawaf Pusingan Ke-3
Tawaf Pusingan Ke-4
Tawaf Pusingan Ke-5
Tawaf Pusingan Ke-6
Tawaf Pusingan Ke-7
Ibadah Selepas Tawaf
Solat Sunat Tawaf
Berdoa Di Multazam
Minum Air Zam-Zam
Melakukan Sai’e
Perkara Sunat Dalam Tawaf
Perkara Makruh Dalam Tawaf
Kesalahan-Kesalahan Ketika Melakukan Tawaf
Soalan Lazim Berkaitan Tawaf
Penutup

Maksud Tawaf

Tawaf adalah perbuatan mengelilingi Kaabah dalam arah lawan jam sebanyak tujuh kali, bermula dan berakhir di Hajarul Aswad dengan menjadikan Kaabah di sebelah kiri kita. Amalan ini hanya boleh dilakukan di Baitullah, di Masjidil Haram.

Ibadah tawaf ini sifatnya seperti ibadah solat, perlaksanaannya harus suci dari hadas dan
najis.

Rasulullah ﷺ bersabda:

Tawaf di (sekeliling) Baitullah adalah seperti solat

(HR Tirmizi)

Jenis-Jenis Tawaf

Tawaf terbahagi kepada beberapa jenis. Berikut adalah jenis-jenis tawaf dan tujuannya ia dilakukan:

Tawaf Qudum
 ialah tawaf sunat yang dilakukan pertama kali ketika memasuki Mekah, disebut juga sebagai tawaf selamat datang.

Tawaf Umrah
 ialah tawaf yang dilakukan dalam rangkaian pelaksanaan umrah.

Tawaf Ifadah
 ialah tawaf wajib dan merupakan salah satu dari rukun haji.

Tawaf Wada’

ialah tawaf yang dilakukan ketika hendak meninggalkan Kota Mekah (tawaf selamat tinggal). Tawaf ini merupakan salah satu wajib haji.

Tawaf Sunat

ialah tawaf yang dilakukan pada bila-bila masa sahaja.

Syarat-Syarat Melakukan Tawaf

Terdapat beberapa syarat yang mesti dipatuhi oleh kita semua semasa melakukan ibadah tawaf:

Menutup
aurat

Suci dari hadas besar dan hadas kecil

Suci badan, pakaian dan tempat tawaf daripada najis.

Mengelilingi Kaabah dengan menjadikan Baitullah di sebelah kiri. Tawaf akan terbatal satu pusingan jika bahu terpesong atau menyentuh dinding Kaabah atau
Hijir Ismail
. Jika perkara ini berlaku, maka hendaklah diulang pusingan berkenaan.

Dimulakan dari Hajarul Aswad dan diakhiri di Hajarul Aswad juga setelah cukup 7 pusingan dengan yakin.

Dilakukan di dalam
Masjidil Haram.

Dilakukan semata-mata untuk tawaf dan bukan untuk perkara lain contohnya untuk mencari kawan.

Cara Melakukan Tawaf

Ringkasan Cara Melakukan Tawaf

Sebelum memasuki Masjidil Haram, hendaklah berwuduk terlebih dahulu lalu pergi menuju ke sudut Hajar Aswad.

Tawaf dimulakan dari Hajar Aswad dengan mencium atau mengusapnya. Jika tidak mampu, maka cukup memberi isyarat dengan tangan, lalu berjalan mengelilingi kaabah tujuh kali. Pusingan ke 1, 2 dan 3 berjalan cepat, sedangkan pusingan ke 4, 5, 6 dan ke 7 berjalan biasa.

Setelah tiba di Rukun Yamani, hendaklah memberi isyarat dengan tangan. Tetapi jika mampu, maka hendaklah mengusapnya.

Setelah habis 7 pusingan, maka tawaf diakhiri dengan Solat Sunat Tawaf 2 rakaat di belakang Maqam Ibrahim.

Bacaan Semasa Tawaf

Rasulullah ﷺ dan para sahabat tidak pernah mengkhususkan bacaan-bacaan tertentu ketika melakukan tawaf pertama, kedua, ketiga dan seterusnya. Apa yang disebut oleh Baginda Rasulullah ﷺ adakah doa antara Rukun Yamani dan Hajarul Aswad di setiap pusingan.

Sebahagian doa-doa yang dipaparkan digunakan adalah dipilih daripada doa yang ma’thur dan ringkas bagi memudahkan para jemaah haji dan umrah yang melakukan tawaf buat pertama kali.

Tawaf Pusingan 1

1.
 Ketika hendak memulakan tawaf berdirilah menghadap  Kaabah, iaitu diantara Rukun Yamani dengan Rukun Hajarul Aswad.

2.
 Kemudian, berjalanlah dengan cara mengirikan Kaabah (Kaabah di sebelah bahu kiri kita).

3.
 Apabila sampai di Rukun Hajarul Aswad (penjuru kaabah yang terletaknya Hajarul Aswad), maka sunat untuk berniat tawaf:

Niat Tawaf

AllaHumma  Inni UriiDu TawaaFa BaiTikal-HaRaaMi Sab’aTa AsyWaaTin TawaaFal-‘UmraTi Lillahi Taala

Ya Allah, sesungguhnya aku hendak mengerjakan tawaf Baitullah al-Haram tujuh keliling tawaf umrah kerana Allah Taala.

Nota
:

Niat hendaklah dilafazkan dan ditanamkan dalam hati sebelum tapak kaki memijak garisan hitam (yang menandakan arah Hajar Aswad) dan ketika tangan melambaikan ke arah Kaabah.

4.
 Setelah berniat, mulakan tawaf. Jika ada berkesempatan, ambillah kesempatan mengucup Hajarul Aswad. Jika orang terlalu ramai dan sesak, maka cukuplah dengan melakukan istilam.

Istilam bermaksud melambaikan atau memberi isyarat tangan ke arah Hajarul Aswad dan mencium tangan itu dengan mengucapkan:

Bismillahi Allahu Akbar Wa Lillahi-Hamd

Dengan nama Allah, Allah Maha Besar, dan segala pujian adalah milik Allah SWT

Nota:

Istilam adalah perbuatan melambaikan tangan ke arah Kaabah dan diulangi pada setiap pusingan tawaf apabila kita sampai di penjuru Hajarul Aswad.

5.
 Selesai istilam, teruskan melakukan tawaf mengelilingi Kaabah.

6.
 Semasa sedang melakukan tawaf, disunatkan membaca doa.

Antara doa-doa yang ma’thur yang boleh dibacakan semasa tawaf pusingan pertama adalah seperti berikut:

Doa Taubat

Allahumma Inni ZhoLamTu Nafsi ZulMan KaTsiRan, Wa Laa YaghFiruz-DzuNuuBa ilLaa AnTa, FaghFirLi MaghFiroTan Min InDiKa, WarHamNi inNaka AnTal GhoFuuRur-RoHim

Ya Allah, aku telah banyak berbuat dosa terhadap diri sendiri, sedangkan yang mengampuni segala dosa itu tidak lain hanyalah Engkau, maka berilah aku keampunan dan kasihanilah aku. Sesungguhnya Engkau Yang Maha Pengampun lagi Maha Pemurah. (Riwayat al Bukhari dan Muslim)

Doa Taubat Nabi Yunus

Laa iLaaHa ilLaa Anta SubHaaNaKa inNii KunTu Minal ZhoLimin

Tidak ada tuhan melainkan hanyalah Engkau, Maha Suci Engkau, sesungguhnya aku ini termasuk orang yang zalim

Penghulu Istighfar

AllaahumMa Anta Rabbii Laa ilaaha illaa AnnTa Kholaq-tanii Wa Anaa ‘Abduka Wa Anaa ‘Ala ‘Ahdika Wawa’ Dika Mas-tatha’-tu Auudzu-bika Min Syarrimaa Sona’-tu Abuu-U Laka Bini’matika ‘Alayya Wa Abuu-U Bidzanmmbi, Faghfirlii Fainnahu Laa Yagh-Firudz-zunuuba Illaa Annta.

 Ya Allah, Engkaulah Tuhanku, Tiada Tuhan melainkan hanya Engkau, Engkaulah yang mencipta diriku, aku sebagai hambaMu, aku tetap setia kepadaMu sebagaimana sumpah yang telah aku ikrarkan sesuai dengan kemampuanku, aku mohon perlindungan kepadaMu daripada keburukan yang aku buat, aku mengakui atas kurnian nikmatMu terhadapku dan aku mengakui dosa-dosaku, maka ampunilah aku kerana sesungguhnya tiadalah yang dapat mengampuni segala dosa kecuali Engkau.

Doa Istighfar

AllahumMag-FirLi Maa QadDamTu, Wa Maa Akh-KhorTu, Wa Maa AsRarTu Wa Maa A’LanTu, Wa Maa AnTa A’LaMu BiHi MinNi. AnTal-MuQaddim Wa Antal-MuAkh-Khir, Laa IlaaHa ilLaa Anta

Ya Allah, ampunilah dosaku yang telah lalu dan kemudian, yang aku lakukan secara sembunyi mahupun secara terang-terangan. Engkau sahajalah yang lebih mengetahui daripadaku, Engkaulah yang terdahulu dan Engkaulah yang terkemudian, tiada tuhan melainkan Engkau.

Doa Memohon Dilindungi Daripada Segala Yang Buruk

AllahumMa Inni Aa-‘UuDzuBika Mina MunKaRaaTil-Akhlaq Wal A’MaaLi Wal AhWaa-ie Wal AdWaa-ie

Ya Allah, aku mohon perlindunganMu daripada akhlak yang tidak baik, daripada segala perbuatan yang tidak baik, daripada segala nafsu yang tidak baik dan daripada segala penyakit yang berbahaya (Riwayat al-Tirmizi)

7.
 Seterusnya, setiap kali apabila sampai pada Rukun Yamani, hendaklah kita mengangkat tangan sambil mengucapkan:

Bismillahi Allahu Akbar Wa Lillahi-Hamd

Dengan nama Allah, Allah Maha Besar, dan segala pujian adalah milik Allah SWT

8.
Selepas itu, apabila setiap kali melintasi kawasan antara Rukun Yamani dan Hajarul Aswad, disunatkan untuk membaca doa khas di bawah ini:

Allahumma RabbaNa AaTina Fid-DunYa HasanaTan Wa Fil-AaKhiraTi HasanaTan WaQina ‘AaZaaBan-Naar, Wa AdKhilNal-JanNata Ma’al AbRaar, Ya ‘AziiZu Ya GhafFaaRu Ya Rabbal-‘AaLamiin

Wahai Tuhan Kami, kurniakanlah kepada kami kebaikan di dunia dan kebaikan di akhirat serta peliharalah kami dari api neraka dan masukkanlah kami ke dalam syurga bersama-sama orang yang berjaya. Wahai Tuhan Yang Maha Mulia lagi Maha Pengampun, wahai Tuhan sekalian Alam.

9.
 Ini dikira satu pusingan (selesai pusingan pertamaa) dan anda masih berbaki enam (6) pusingan lagi.

Tawaf Pusingan Ke-2

10.
 Lakukan  istilam pada Hajarul Aswad.

11.
 Selesai istilam, teruskan melakukan tawaf mengelilingi Kaabah untuk pusingan kedua.

Antara doa-doa yang ma’thur yang boleh dibacakan semasa tawaf pusingan kedua adalah seperti berikut:

Doa Kesejahteraan Rumah Tangga

RabbaNa HabLana Min AzWaaJiNa Wa DzurRiyyaTina QurraTa A’yun Waj’Alna LilMuttaQiiNa ImaaMaa

Wahai Tuhan kami, kurniakanlah kami daripada isteri-isteri dan zuriat keturunan kami penyejuk hati dan jadikan diri kami sebagai pimpin golongan yang bertakwa.

Doa Supaya Nama Harum

Robbi Habli HukMan Wa AlHiqNi BisSooLihin Waj’Al-Li LiSaaNa SidQin Fil AaKhiRin Waj-‘Alnii Min WaroTsaTi JannaTin-Na’im

Ya Tuhanku, berilah aku ilmu dan bawalah aku dapat berkumpul bersama orang-orang yang soleh, jadikan aku mempunyai nama (yang baik) oleh golongan generasi selepas kami, dan jadikanlah aku sebahagian daripada orang yang dapat mewarisi syurga.

Doa Murah Rezeki

AllahumMag-FirLii DzanBi, Wa Was-SigLi Fii DaaRii Wa BaaRikLii Fii RizKii

Ya Allah, ampunilah dosa, luaskanlah kelapangan dalam rumah tanggaku dan berkatilah untukku pada rezekiku.

Doa Agar Ibu Bapa Diberi Keampunan

RabbaNag-FirLii Wa LiWaa LiDayYa Wa Lil MukMiNina YauMa YaQuuMul Hisabb

Ya Tuhan kami, ampunilah aku, kedua-dua ibu bapaku dan semua kaum Muslimin pada hari kiamat.

Doa Agar Dikurniakan Keindahan Akhlak

AllahumMa KaMaa HasSanTa KholQii Fa Hassin KhuluQii

Ya Allah, sebagaimana Engkau telah memperelokkan kejadianku, maka perelokkan pula akhlakku.

12.
 Apabila anda telah sampai di penjuru Rukun Yamani, maka lakukan istilam dengan mengucapkan:

Bismillahi Allahu Akbar Wa Lillahi-Hamd

Dengan nama Allah, Allah Maha Besar, dan segala pujian adalah milik Allah SWT

13.
Selepas itu, apabila setiap kali melintasi kawasan antara Rukun Yamani dan Hajarul Aswad, disunatkan untuk membaca doa khas di bawah ini:

Allahumma RabbaNa AaTina Fid-DunYa HasanaTan Wa Fil-AaKhiraTi HasanaTan WaQina ‘AaZaaBan-Naar, Wa AdKhilNal-JanNata Ma’al AbRaar, Ya ‘AziiZu Ya GhafFaaRu Ya Rabbal-‘AaLamiin

Wahai Tuhan Kami, kurniakanlah kepada kami kebaikan di dunia dan kebaikan di akhirat serta peliharalah kami dari api neraka dan masukkanlah kami ke dalam syurga bersama-sama orang yang berjaya. Wahai Tuhan Yang Maha Mulia lagi Maha Pengampun, wahai Tuhan sekalian Alam.

14.
 Maka selesailah pusingan kedua dan anda masih berbaki lima (5) pusingan lagi.

Tawaf Pusingan Ke-3

15.
 Lakukan  istilam pada Hajarul Aswad.

16.
 Selesai istilam, teruskan melakukan tawaf mengelilingi Kaabah untuk pusingan kedua.

Antara doa-doa yang ma’thur yang boleh dibacakan semasa tawaf pusingan ketiga adalah seperti berikut:

Doa Bersyukur

Ya Rabbi Lakal Hamdu Kama YanBaGhii LiJaLaaLi WajHika Wa ‘AziiMi SulThooNik

Ya Tuhanku! Bagi-Mu segala puji sebagaimana semestinya, demi keagungan wajah-Mu (keredhaan-Mu) dan kebesaran kekuasaan-Mu.

Doa Menolak Bala

AllahumMa Inni A-‘UuDzuBika Min JahDil Bala’ Wa DaroKis-SyaQa’, WaSuu-il Dho’, Wa SyaMaaTaTil A’-Daa’

Ya Allah, sesungguhnya aku belindung denganMu daripada bala yang berat, daripada kesusahan yang bersangatan pada urusan dunia dan kesempitan ke atasnya, daripada takdir yang membimbangkan dan daripada kegembiraan musuh terhadap musibah yang menimpa.

Doa Agar Dilunasi Hutang

AllahumMa Inni A-‘UuDzuBika Minal Hazan. Wa A-‘UuDzuBika Minal Ajzi Wal Kasal. Wa A-‘UuDzuBika Minal JunNi Wal Bukh, Wa A-‘UuDzuBika Min GhoLaBatid DayNi Wa QahRir-Rijal

Ya Allah aku memohon perlindungan kepadaMu daripada ditimpa dukacita dan kesusahan. Aku memohon perlindunganMu daripada sikap lemah dan malas. Aku memohon perlindunganMu daripada sikap pengecut dan bakhil. Aku memohon perlindunganMu daripada lilitan hutang dan penindasan orang.

Doa Memohon Perlindungan Daripada Segala Ujian Hidup

AllahumMa Inni A-‘UuDzuBika Min FitNatin-Narr Wa ‘AdzaaBin-Narr Wa FitNatil-Qobri Wa ‘AdzaaBil-Qobri Wa Min SyaRi FitNatil GhiNaa Wa Min SyarRi FitNatil Faqri, Wa A-‘UuDzuBika Min SyarRi FitNatil MasiiHid-Dajjal

Ya Allah aku memohon perlindunganMu daripada ujian dan seksaan api neraka, daripada ujian dan seksaan kubur, daripada ujian kemewahan dan kekayaan, daripada ujian kemelaratan hidup dan aku mohon perlindungan daripada kejahatan fitnah al-Masih dajjal.

Doa Agar Dihapuskan Dukacita & Diberi Kegembiraan

AllahumMa InNi AbDuka, WabNu AmaTik, NaaSiYati BiyaDika MaaDhin FiyYa HukMuka, ‘AdLun FiyYa QoDhoo-Uka, As-Aluka BiKulLis-Min HuWaLaka, SamMaiTa Bihi NafSaka, Au AnZal-Tahu Fii KitaaBika, Au ‘AllamTu A-HaDan Min KholFika, Awis-Ta’-TsarTa Bihi Fii ‘ilmil-Ghoibi ‘inDaka, An Taj-‘Alal Qur-AaNa Robii’A QolBi Wa NuuRo SodRi, WaJaLaa’ HuzNii WaDzaHaaBa HamMi.

Ya Allah, inilah aku hambaMu yang lelaki, anak hambaMu yang perempuan, ubun-ubunku ada di tanganMu, undang-undang peraturanMu berlaku ke atasKu, undang-undang keputusanMu wajar ke atas diriku. Aku mohon kepadaMu dengan segala nama sebutanMu, yang Engkau sendiri menamakan diriMu demikian atau yang Engkau wahyukan dalam kitab suciMu atau yang Engkau khabarkan kepada salah seorang makhlukMu atau Engkau khususkan untuk dirimu sendiri di luar pengetahuan manusia, agar Engkau menjadikan al-Quran yang agung itu penenang hatiku, cahaya mataku, penghibur kesedihanku dan pelenyap dukaku.

17.
 Apabila anda telah sampai di penjuru Rukun Yamani, maka lakukan istilam dengan mengucapkan:

Bismillahi Allahu Akbar Wa Lillahi-Hamd

Dengan nama Allah, Allah Maha Besar, dan segala pujian adalah milik Allah SWT

18.
Selepas itu, apabila setiap kali melintasi kawasan antara Rukun Yamani dan Hajarul Aswad, disunatkan untuk membaca doa khas di bawah ini:

Allahumma RabbaNa AaTina Fid-DunYa HasanaTan Wa Fil-AaKhiraTi HasanaTan WaQina ‘AaZaaBan-Naar, Wa AdKhilNal-JanNata Ma’al AbRaar, Ya ‘AziiZu Ya GhafFaaRu Ya Rabbal-‘AaLamiin

Wahai Tuhan Kami, kurniakanlah kepada kami kebaikan di dunia dan kebaikan di akhirat serta peliharalah kami dari api neraka dan masukkanlah kami ke dalam syurga bersama-sama orang yang berjaya. Wahai Tuhan Yang Maha Mulia lagi Maha Pengampun, wahai Tuhan sekalian Alam.

19.
 Maka selesailah pusingan ketiga dan anda masih berbaki empat (4) pusingan lagi.

Tawaf Pusingan Ke-4

20.
 Lakukan  istilam pada Hajarul Aswad.

21.
 Selesai istilam, teruskan melakukan tawaf mengelilingi Kaabah untuk pusingan kedua.

Antara doa-doa yang ma’thur yang boleh dibacakan semasa tawaf pusingan ke-4 adalah seperti berikut:

Doa Atas Nikmat Islam

alḥamdu lillāhillażī hadānā lihāżā, wa mā kunnā linahtadiya lau lā an hadānallāh

Segala puji bagi Allah yang telah memimpin kami di jalan ini (Islam), jika tidak ada pimpinan daripada Allah, nescaya kami akan kehilangan pimpinan

Doa Agar Ditetapkan Dalam Iman & Islam

rabbanā lā tuzig qulūbanā ba‘da iż hadaitanā wa hab lanā mil ladunka raḥmah, innaka antal-wahhāb

Wahai Tuhan kami, janganlah Engkau memesongkan hati kami sesudah Engkau memberi hidayah kepada kami, kurniakan kepada kami rahmat daripada sisiMu, sesungguhnya Engkaulah Tuhan Yang Maha mengurniakan

Doa Agar Diberi Keselamatan Dan Kesejahteraan

Allahumma Inni As-Alukal AfWa Wal-‘AaFiyah Fid-DunYaa Wal AaKhirah

Ya Allah, aku memohon kepadaMu keampunan serta kesejahteraan di dunia dan akhirat (Riwayat Ibn Majah)

Doa Agar Dipelihara Kesihatan

AllahumMa Inni A-‘UuDzuuBika Min ZaWaaLi Ni’MatiKa WataHawWali ‘AaFiyaTika

Ya Allah, aku mohon perlindunganMu daripada hilangnya nikmat kurniaanMu, daripada dihilangkan atau berubah keadaan kesihatan pemberiaanMu, daripada datangnya balasan seksa yang mendadak dan daripada segala kemurkaan.

Doa Agar Mencakupi Segala Macam Doa

AllahumMa InNa Nas-Aluka Min Khori Maa Saa-Alaka ManHu Nabiyyuka Muhammad SAW Wa Na-‘UuDzuBika Min SyarRiMas Ta-‘AaDza MinHu Nabiyyuka Muhammad SAW Wa inTal MusTa’AaNu Alaykal BaLaaGhu Wa Laa HawLa WaLaa QuwwaTa ilLaa Billahi

Ya Allah, aku memohon kepadaMu kebaikan apa yang dipohon oleh NabiMu Muhammad ﷺ, aku memohon perlindungan daripadaMu daripada keburukan apa yang pinta perlindungan oleh NabiMu Muhammad ﷺ, Engkaulah tempat meminta pertolongan dan Engkaulah yang menyampaikan segala sesuatu, tiada daya mahupun upaya melainkan dengan pertolongan Allah (Riwayat al-Tirmizi)

22.
 Apabila anda telah sampai di penjuru Rukun Yamani, maka lakukan istilam dengan mengucapkan:

Bismillahi Allahu Akbar Wa Lillahi-Hamd

Dengan nama Allah, Allah Maha Besar, dan segala pujian adalah milik Allah SWT

23.
Selepas itu, apabila setiap kali melintasi kawasan antara Rukun Yamani dan Hajarul Aswad, disunatkan untuk membaca doa khas di bawah ini:

Allahumma RabbaNa AaTina Fid-DunYa HasanaTan Wa Fil-AaKhiraTi HasanaTan WaQina ‘AaZaaBan-Naar, Wa AdKhilNal-JanNata Ma’al AbRaar, Ya ‘AziiZu Ya GhafFaaRu Ya Rabbal-‘AaLamiin

Wahai Tuhan Kami, kurniakanlah kepada kami kebaikan di dunia dan kebaikan di akhirat serta peliharalah kami dari api neraka dan masukkanlah kami ke dalam syurga bersama-sama orang yang berjaya. Wahai Tuhan Yang Maha Mulia lagi Maha Pengampun, wahai Tuhan sekalian Alam.

24.
 Maka selesailah pusingan keempat dan anda masih berbaki tiga (3) pusingan lagi.

Tawaf Pusingan Ke-5

25
.
 Lakukan istilam pada Hajarul Aswad.

26
.
 Selesai istilam, teruskan melakukan tawaf mengelilingi Kaabah untuk pusingan kedua.

Antara doa-doa yang ma’thur yang boleh dibacakan semasa tawaf pusingan ke-5 adalah seperti berikut:

Doa Agar Tidak Tidak Menjadi Orang Yang Zalim Dan Jahat

rabbanā lā taj‘alnā ma‘al-qaumiẓ-ẓālimīn

Wahai Tuhan kami! Janganlah Engkau jadikan kami bersama orang-orang yang zalim

Doa Memohon Keputusan Terbaik Dalam Sesuatu Urusan

rabbanaftaḥ bainanā wa baina qauminā bil-ḥaqqi wa anta khairul-fātiḥīn

Wahai Tuhan kami, hukumkanlah antara kami dan kaum kami dengan kebenaran (keadilan), kerana Engkau jualah sebaik-baik Hakim.

Doa Memohon Agar Dipermudahkan Segala Urusan

rabbanā ātinā mil ladunka raḥmataw wa hayyi’ lanā min amrinā rasyadā

“Wahai Tuhan kami! Kurniakanlah kami rahmat dari sisiMu, dan berilah kemudahan-kemudahan serta pimpinan kepada kami untuk keselamatan agama kami”.

Doa Agar Dikurniakan Kekuatan

rabbanā afrig ‘alainā ṣabraw wa ṡabbit aqdāmanā wanṣurnā ‘alal-qaumil-kāfirīn

Wahai Tuhan kami! Limpahkanlah sabar kepada kami, dan teguhkanlah tapak pendirian kami serta menangkanlah kami terhadap kaum yang kafir

Doa Agar Dijauhi Zina

Allahummag-Fir DzanBi Wa Thoh-Hir Qolbi, Wa Hassin FarJii

Ya Allah, ampunilah dosaku, sucikanlah hatiku dan peliharalah kemaluanku. (Riwayat Ahmad)

12.
 Apabila anda telah sampai di penjuru Rukun Yamani, maka lakukan istilam dengan mengucapkan:

Bismillahi Allahu Akbar Wa Lillahi-Hamd

Dengan nama Allah, Allah Maha Besar, dan segala pujian adalah milik Allah SWT

13.
Selepas itu, apabila setiap kali melintasi kawasan antara Rukun Yamani dan Hajarul Aswad, disunatkan untuk membaca doa khas di bawah ini:

Allahumma RabbaNa AaTina Fid-DunYa HasanaTan Wa Fil-AaKhiraTi HasanaTan WaQina ‘AaZaaBan-Naar, Wa AdKhilNal-JanNata Ma’al AbRaar, Ya ‘AziiZu Ya GhafFaaRu Ya Rabbal-‘AaLamiin

Wahai Tuhan Kami, kurniakanlah kepada kami kebaikan di dunia dan kebaikan di akhirat serta peliharalah kami dari api neraka dan masukkanlah kami ke dalam syurga bersama-sama orang yang berjaya. Wahai Tuhan Yang Maha Mulia lagi Maha Pengampun, wahai Tuhan sekalian Alam.

27.
 Maka selesailah pusingan kedua dan anda masih berbaki lima (5) pusingan lagi.

Tawaf Pusingan Ke-6

28.
 Lakukan  istilam pada Hajarul Aswad.

29.
 Selesai istilam, teruskan melakukan tawaf mengelilingi Kaabah untuk pusingan kedua.

Antara doa-doa yang ma’thur yang boleh dibacakan semasa tawaf pusingan ke-6 adalah seperti berikut:

Doa Ketika Dalam Kesusahan

Laa iLaaHa ilLallahul ‘AziiMul Halim, Laa iLaaHa ilLallahu Robbul ‘ArSyil ‘Azimm, Laa IlaHa ilLallahu Robbus-SamaWaaTi Wa Robbul Ardh, Wa Robbul Arsyil Karim

Tiada than selain Allah Yang Maha Agung lagi Maha Penyantun, tiada than selain Allah, Tuhan pemilik Arasy Yang Maha Agung, tiada than selain Allah, Tuhan pemelihara langit dan Tuhan pemelihara bumi dan Tuhan pemilik Arasy Yang Maha Mulia.”

(Riwayat Ahmad)

Doa Memohon Kemudahan

AllahumMa Laa SahLa ilLaa Maa Ja’AlTahu SahLaa, Wa Anta Taj-‘Alul HazNa Izaa Syi’Ta SahLaa

Ya Allah, tiadalah kemudahan melainkan jika Engkau jadikannya mudah dan Engkau menjadikan kesusahan itu mudah jika Engkau kehendaki. (Riwayat Ibnu Hibban)

Doa Memohon Berada Dalam Kebenaran

AllahumMa Inni As-Aluka Fi’Lal KhoiRooTi Wa TarKal-MunKaRat, Wa HubBal MasaaKin, Wa in TaghFiRaLii Wa TarHaMaNii, Wa iDzaa ArodTa FitNatan Fii QauMin FataWaf-Fani GhoiRo MafTun

“Ya Allah, sesungguhnya aku memohon kepada-Mu agar sentiasa dapat mengerjakan kebalkan, meninggalkan kemungkaran dan mencintai orang-orang miskin. Ampunilah aku dan kasihanilah aku. Sekiranya Engkau hendak menurunkan bencana, maka matikanlah aku dalam keredaan-Mu lebih dahulu hingga aku tidak tertimpa musibah tersebut.” (Riwayat Ahmad)

Doa Memohon Perlindungan Daripada Perbuatan Buruk Orang Yang Hampir Dengan Kita

AllahumMa Inni Aa-‘UuDzuBika Min JaaRil Suk’ Wa Min ZawJin TuSyay-YiBuNii Qoblal MaSyibb, Wa Mun Waladin YaKuuNu ‘AlayYa Riba, Wa Min MaaLin YakuuNu AlayYa ‘AdzaaBan Wa Min KhoLiiLin Maa Kirin ‘iiNuHuu TaRaaNi WaQolBuhu Tar’AaNi in RoAy HasanaTan DaFaaNaha, Wa iiZaa RoAy Sayyi-Atan Adzaa-‘AHaa

Ya Allah, aku memohon perlindungan-Mu daripada jiran yang jahat, pasangan yang menjadikan aku tua sebelum aku tua, anak yang menjadikan aku susah, harta yang menjadikan aku terseksa dan kawan yang khianat yang matanya memerhatikanku, apabila dia melihat kelebihanku disembunyikannya, apabila dia melihat kekuranganku disebarkan.” (Riwayat al-Tabarani dalam kitab al-Dua)

Doa Mendapat Rezeki Yang Berganda

Allahummaj-‘Alni Min A’Dzomi ‘AbaDika NaSiiBan Fii Kulli KhoiRin TaqSiMuHul GhoDaaTa Wa NuuRaa TahDi Wa RahMatan TanSyuRuHaa Wa RizQan TabSuThuHu Wa DhurRan TakSyiFuHu WaBaLaa’ TarFa’U-Hu Wa FitNatan TasRiFuHa

“Ya Allah, jadikan aku dalam kalangan hamba-Mu yang mendapat bahagian yang hebat pada cahaya yang Engkau kurniakan sebagai hidayat, rahmat yang Engkau sebarkan, rezeki yang Engkau lapangkan, bahaya yang Engkau selamatkan, bala yang Engkau angkatkan, (elakkan) fitnah yang Engkau jauhkan dan keburukan yang Engkau hindarkan.” (Riwayat al-Tabarani)

30.
 Apabila anda telah sampai di penjuru Rukun Yamani, maka lakukan istilam dengan mengucapkan:

Bismillahi Allahu Akbar Wa Lillahi-Hamd

Dengan nama Allah, Allah Maha Besar, dan segala pujian adalah milik Allah SWT

31.
Selepas itu, apabila setiap kali melintasi kawasan antara Rukun Yamani dan Hajarul Aswad, disunatkan untuk membaca doa khas di bawah ini:

Allahumma RabbaNa AaTina Fid-DunYa HasanaTan Wa Fil-AaKhiraTi HasanaTan WaQina ‘AaZaaBan-Naar, Wa AdKhilNal-JanNata Ma’al AbRaar, Ya ‘AziiZu Ya GhafFaaRu Ya Rabbal-‘AaLamiin

Wahai Tuhan Kami, kurniakanlah kepada kami kebaikan di dunia dan kebaikan di akhirat serta peliharalah kami dari api neraka dan masukkanlah kami ke dalam syurga bersama-sama orang yang berjaya. Wahai Tuhan Yang Maha Mulia lagi Maha Pengampun, wahai Tuhan sekalian Alam.

32.
 Maka selesailah pusingan keenam dan anda masih berbaki satu (1) pusingan lagi.

Tawaf Pusingan Ke-7

33.
 Lakukan  istilam pada Hajarul Aswad.

34.
 Selesai istilam, teruskan melakukan tawaf mengelilingi Kaabah untuk pusingan kedua.

Antara doa-doa yang ma’thur yang boleh dibacakan semasa tawaf pusingan ke-7 adalah seperti berikut:

Doa Kesejahteraan Ibu Bapa

rabbirḥamhumā kamā rabbayānī ṣagīrā

“Wahai Tuhanku, cucurilah rahmat kepada mereka berdua sebagaimana mereka telah mencurahkan kasih sayang, memelihara dan mendidikku semasa kecil.”

Doa Memohon Kecukupan Keperluan

ḥasbiyallāhu lā ilāha illā huw, ‘alaihi tawakkaltu wa huwa rabbul-‘arsyil-‘aẓīm

“Cukuplah bagiku Allah (yang menolong dan memeliharaku) tiada tuhan (yang berhak disembah) melainkan Dia; kepada-Nya aku berserah diri dan Dialah yang mempunyai Arasy yang besar.”

Doa Menghindari Fitnah

AllahumMa Inni A’UuZu Bika Min ‘AzaaBi JahanNam, Wa Man ‘AzaaBil Qobri, Wa Min FitNatil MahYa Wal Mamat, Wa Min SyarRi FitnaTil-MasiiHid-Dajjal

“Ya Allah, aku memohon perlindungan daripada azab api neraka, azab kubur, fitnah kehidupan, kematian dan fitnah al-Masih al-Dajal.” (Riwayat Muslim)

Doa Memohon Dikurniakan Anak Yang Soleh Atau Solehah

rabbi hab lī mil ladunka żurriyyatan ṭayyibah, innaka samī‘ud-du‘ā’

“Wahai Tuhanku, kurniakan aku dari sisi-Mu zuriat keturunan yang baik. Sesungguhnya, Engkau sentiasa mendengar lagi memperkenankan.”

(Surah Ali ‘Imran 3: 38)

Doa Memohon Kecintaan Allah

AllahumMa Inni As-Aluka HubBaka, Wa HubBa Man YuHibBuka, Wal ‘Amalal-lazi YuBalLi-RghuNi HubBaka, AllahumMaj-‘Al HubBaka AhabBa ilayya Min Nafsi Wa Ahli, Wa Minal Maa il-BaaRidi.

Ya Allah aku memohon curahan cinta-Mu dan kecintaan orang-orang yang mencintai-Mu serta memohon curahan amal yang dapat menghantar diriku mencintai-Mu. Ya Allah jadikanlah kecintaan kepada-Mu lebih tertanam dalam jiwaku melebihi kecintaanku kepada diri sendiri, keluargaku dan air yang sejuk.

(Riwayat al-Tirmidzi)

35.
 Apabila anda telah sampai di penjuru Rukun Yamani, maka lakukan istilam dengan mengucapkan:

Bismillahi Allahu Akbar Wa Lillahi-Hamd

Dengan nama Allah, Allah Maha Besar, dan segala pujian adalah milik Allah SWT

36.
Selepas itu, apabila setiap kali melintasi kawasan antara Rukun Yamani dan Hajarul Aswad, disunatkan untuk membaca doa khas di bawah ini:

Allahumma RabbaNa AaTina Fid-DunYa HasanaTan Wa Fil-AaKhiraTi HasanaTan WaQina ‘AaZaaBan-Naar, Wa AdKhilNal-JanNata Ma’al AbRaar, Ya ‘AziiZu Ya GhafFaaRu Ya Rabbal-‘AaLamiin

Wahai Tuhan Kami, kurniakanlah kepada kami kebaikan di dunia dan kebaikan di akhirat serta peliharalah kami dari api neraka dan masukkanlah kami ke dalam syurga bersama-sama orang yang berjaya. Wahai Tuhan Yang Maha Mulia lagi Maha Pengampun, wahai Tuhan sekalian Alam.

37.
 Maka selesailah pusingan ketujuh dan ibadah tawaf tersebut.

Seterusnya, anda boleh lakukan beberapa ibadah lain sebelum melakukan ibadah Sai’e. Ibadah-Ibadah tersebut adalah seperti yang dinyatakan di bawah.

Ibadah Selepas Tawaf

Solat Sunat Tawaf

Antara ibadah yang pertama yang boleh dilakukan selepas selesai Tawaf adalah melakukan Solat Sunat Tawaf.

Antara tempat terbaik untuk mendirikan Solat Sunat Tawaf adalah di belakang Maqam Ibrahim A.S. Akan tetapi, jika tidak dapat, maka boleh dilakukan di dalam lingkungan Hijir Ismail di bawah pancuran emas.

Jika tidak dapat juga, maka solatlah berhampiran Kaabah atau dimana-mana tempat dalam Masjidil Haram.

Niat Solat Sunat Tawaf adalah seperti berikut:

Usolli Sunnatal Tawwafi Rak’ataini Lillahi Taala

Tatacara lengkap Solat Sunat Tawaf boleh dirujuk pada panduan khas ini:
Niat & Cara Solat Solat Sunat Tawaf Beserta Doa

Berdoa Di Multazam

Setelah selesai Solat Sunat Tawaf dan berdoa, maka disunatkan juga berdoa di Multazam.

Multazam ialah satu ruang di antara pintu Kaabah dengan Hajarul Aswad dan ia merupakan salah satu tempat mustajab doa.

Minum Air Zam-Zam

Disunatkan juga untuk meminum air zam-zam. Air zam-zam mempunyai banyak keberkatan dan kelebihan.

Sabda Nabi ﷺ:

Sesungguhnya ia berkat, makanan yang mengenyangkan dan penyembuh kepada penyakit

(Riwayat Abu Daud)

Ketika hendak minum air zam-zam, disunatkan minum dalam keadaan berdiri, menghadap kiblat dan berdoa.

Doa Minum Air Zam-Zam

Doa yang diajarkan oleh Rasulullah ﷺ ketika minum air berkat ini ialah:

AllahumMa Inni As-Aluka ‘ilman NaaFi’Aa, Wa RizQan Waa Si’Aa, Wa SyiFa’an Min Kulli Daa’in

Maksudnya:

Ya Allah! Sesungguhnya aku memohon kepadaMu ilmu yang bermanfaat, rezeki yang luas dan kesembuhan daripada segala penyakit

(Riwayat al-Daruqutni)

Ketika berdoa hendaklah diiringi dengan niat tertentu seperti mohon kepada Allah SWT supaya dikurniakan zuriat, diberi pasangan hidup, diberi keluasan rezeki dan apa-apa sahaja hajat yang baik.

Melakukan Sai’e

Setelah selesai mengerjakan tiga ibadah sunah di atas, maka bolehlah melakukan rukun yang seterusnya iaitu Sai’e.

📚 Panduan niat, cara & bacaan ketika Saie boleh dirujuk pada pautan ini:

PANDUAN LENGKAP NIAT & BACAAN KETIKA SAI’E

Perkara Sunat Dalam Tawaf

Berikut adalah perkara-perkara yang sunat dilakukan semasa tawaf:

Berniat

Berdoa pada tiap-tiap pusingan

7 kali berturut-turut

Memakai pakaian yang berwarna putih

Berlari (lari kecil) pada tiga pusingan pertama.

Istilam (melambaikan tangan ke kaabah dan mengucup tangan tersebut).

Idtiba’
iaitu meletakkan bahagian tengah kain selendang di bawah ketiak kanan, hujungnya pula di atas bahu sebelah kiri di mana bahu kanan terdedah bagi kaum lelaki.

Istilam hajar aswad dan mengucupnya dan istilam rukun yamani dan tidak mengucupnya.

Solat Sunat Tawaf.

Perkara Makruh Dalam Tawaf

Ada beberapa perkara yang menjadi makruh semasa melakukan tawaf, iaitu:

Makan/minum semasa tawaf.

Bercakap-cakap yang kurang sopan semasa tawaf.

Membaca doa dengan nyaring.

Bercakap menggunakan telefon bimbit

Melakukan
ramal
 (berlari anak) dalam semua pusingan.

Menahan kentut, buang air kecil dan air besar.

Kesalahan-Kesalahan Ketika Melakukan Tawaf

Apakah kesalahan-kesalahan yang sering berlaku semasa mengerjakan Tawaf?

Berikut adalah kesalahan yang lazim dilakukan oleh para jemaah:

Terkejar-kejar ikut mutawwif kerana takut tersesat atau ketinggalan.

Bercakap-cakap semasa tawaf.

Cari kawan, isteri atau suami sehingga berubah niat.

Istilam tanpa membetulkan posisi bahu.

Membawa beg yang di dalamnya terdapat selipar atau
 kasut bernajis.

Tidak menghabiskan pusingan hingga sampai di tempat mula tawaf (Hajar Aswad).

Tawaf di dalam Hijir Ismail, kerana dengan demikian bererti dia tidak mengelilingi seluruh kaabah, тетарі hanya sebahagiannya sahaja, kerana hijir tersebut termasuk sebahagian daripada kaabah. Oleh itu, pusingan tawaf yang dilakukan di dalam Hijir Ismail menjadi tidak sah.

Mengusap kaabah dengan tujuan tertentu dan
 mencium seluruh sudut kaabah. Adapun yang boleh
dicium hanya hajar aswad.

Melakukan ramal (berlari-lari anak) pada seluruh pusingan tawaf yang tujuh, padahal ramal itu hanya dilakukan pada tiga pusingan pertama, dan itu pun hanya dilakukan khusus pada tawaf qudum sahaja.

Bersesakan dalam mencium hajar aswad, bahkan kadang-kadang sampai saling memukul dan memaki.
perbuatan ini tidak boleh dilakukan kerana dapat menyakiti sesama muslim. Meninggalkanmencium hajar aswad tidaklah merosakkan tawaf, bahkan tawafnya tetap sah sekalipun tidak mencium sama sekali. Dan bagi seseorang yang tawaf, cukup memberikan isyarat sambil bertakbir ketika berada sejajar dengan hajar aswad tersebut, sekalipun dari jauh.

Mengusap hajar aswad dengan maksud untuk mendapatkan berkah daripadanya. Ini merupakan perbuatan bidaah kerana tidak ada landasannya di dalam syariat islam. Adapun yang menjadi tuntunan rasulullah saw ialah mengusap dan menciumnya dengan niat beribadah kepada allah swt.

Bersesakan untuk melakukan solat di Maqam Ibrahim.ini menyalahi sunnah, di samping dapat mengganggu dan menyakiti orang-orang yang sedang tawaf, padahal solat dua rakaat tawaf itu cukup dilakukan di tempat lain di dalam Masjidil Haram.

Soalan Lazim Berkaitan Tawaf

Berikut adalah beberapa soal jawab bagi soalan lazim yang berkaitan dengan ibadah tawaf:

Bagaimana Jika Tidak Menghafal Bacaan-Bacaan Dalam Tawaf?

Jika tidak menghafal atau tidak ingat, para jemaah boleh membaca ayat tersebut berpandukan catatan pada kertas, buku mahupun medium seperti web. Jika jemaah tersebut mempunyai masalah tidak pandai membaca, maka bacalah ayat-ayat al-Quran, zikir-zikir atau doa yang lain yang diingati.

Jika semua tidak boleh, maka memadai melakukan tawaf tanpa apa-apa doa dan bacaan. Hukum membaca doa semasa tawaf adalah sunat sahaja.

Dimana Tempat Bermula Dan Berakhirnya Tawaf?

Tawaf bermula dari penjuru Hajarul Aswad dan tempat tawaf berakhir juga di Hajarul Aswad, iaitu tempat kita memulakan tawaf tadi.

Semasa melakukan tawaf, berjalanlah menghadap ke hadapan dalam arah lawan pusingan jam dan menjadikan Kaabah di sebelah kiri kita sepanjang masa kita bertawaf.

Apakah Aurat Lelaki Semasa Tawaf?

Aurat bagi lelaki ialah antara pusat hingga lutut. Dan hendaklah jemaah lelaki menutup bahagian atas badannya sebagai menjaga adab.

Apakah Aurat Perempuan Semasa Tawaf?

Aurat perempuan semasa tawaf adalah sama seperti had aurat ketika tidak tawaf. Sebagai peringatan, jemaah perempuan hendaklah berhati-hati dengan:
–       Bahagian bawah dagu
–       Pergelangan tangan
–       Anak rambut di muka
–       Stokin
–       Berhati-hati dengan anak rambut pada bahagian telinga jika memakai cermin mata.

Adakah Batal Wuduk Jika Berlaku Persentuhan Diantara Lelaki Dan Perempuan Yang Boleh Berkahwin?

Ketika dalam masyaqqah seperti kesesakkan di tempat tawaf dan sebagainya, boleh beralih dari pendapat syafi’e yang masyhur kepada pendapat syafi’e yang marjuh, iaitu tidak batal wuduk jika berlaku persentuhan lelaki dan perempuan tanpa syahwat.

Pendapat ini paling tepat dengan maqasid syariah.

Rujukan:
 Keputusan Muzakarah Haji Peringkat Kebangsaan Ke-23

Apakah Hukum Bertawaf Di Tingkat Atas Masjidil Haram?

Hukumnya sah, jika ia mengikut syarat-syarat dalam tawaf walaupun tingkat atas itu lebih tinggi dari Kaabah.

Adakah Sah Orang Yang Uzur Melakukan Tawaf Yang Ditolak Menggunakan Kerusi Roda?

Sah. Mengikut syarat tawaf hendaklah menjadikan Baitullah itu di sebelah kiri setiap saat ia mengerjakan tawaf dan hendaklah ke hadapan.

Jika syarat ini tidak dipatuhi, maka pusingan tawaf tersebut tidak sah. Wajid diulangi pusingan tersebut.

Apakah Hukum Orang Sihat Melakukan Tawaf Menggunakan Kerusi Roda Atau Skuter Kerana Tidak Mahu Bersesak-Sesak?

Tawaf orang itu sah tetapi makruh.

Adakah Sah Tawaf Jika Tersentuh Hijr Ismail Atau Kelambu Kaabah?

Tidak sah tawaf bagi mereka yang tersentuh Hijir Ismail atau kelambu Kaabah kerana ia melanggar syarat sah mengerjakan Tawaf.

Sesiapa yang tersentuh hendaklah mengulangi pusingan yang terbatal itu sahaja.

Adakah Wajib Muwalat (Berturutan) Mengerjakan Tawaf dan Sai’e?

Tidak wajib untuk muwalat mengerjakan Tawaf dan Sai’e secara berturutan. Boleh melakukan perkara-perkara lain dahulu seperti berehat di hotel dengan syarat menjaga larangan-larangan di dalam Ihram walaupun beberapa hari selepas itu baru dilakukan Sai’e.

Tetapi yang paling baik dan afdal adalah setelah selesai melakukan Tawaf, kita terus mengerjakan Sai’e secara berturut-turut.

Adakah Sah Tawaf Jika Ragu-Ragu Semasa Berniat Tawaf?

Jika ragu-ragu itu hanya kepada lafaz sahaja, ia tidak menjejaskan tawaf. Tetapi jika dia ragu-ragu kepada niat ianya akan menjejaskan tawaf. Hukum ini tertakluk kepada tawaf yang wajib berniat sahaja.

Tawaf yang wajib berniat adalah Tawaf Nazar, Tawaf Sunat dan Tawaf Wada’.

Apakah Hukum Tawaf Apabila Terbuka Sedikit Aurat Bagi Seorang Perempuan?

Kalau disengajakan maka batal tawaf. Jika tidak disengajakan dan ditutup kembali, maka dimaafkan.

Adakah Sah Umrah Seseorang Jika Dia Tidak Tawaf Tetapi Dia Melakukan Sai’e Dan Bergunting?

Jika seseorang itu tidak melakukan tawaf tetapi dia melakukan sai’e dan bergunting, maka umrahnya tidak sah.

Dia dikenakan Dam Takhyir dan Dam Taqdir kerana mengerat rambut sebelum tiba masanya. Dia dikehendaki menyempurnakan tawaf umrah diikuti dengan sai’e dan bergunting.

Bolehkah Mendukung Anak Kecil Untuk Tawaf Bersama?

Tawaf yang dilakukan itu hanya sah untuk dirinya sahaja. Untuk tawaf anak kecil itu hendaklah dilakukan selepas selesai tawaf walinya.

Rujukan:
 Kitab al-Bahru al-Wafi, hlm. 450

Bagaimana Status Tawaf Bagi Jemaah Yang Menggunakan Kerusi Roda Dan Jemaah Yang Menolaknya?

Sah tawaf bagi kedua-duanya (orang yang menaiki kerusi roda dan orang yang menolak kerusi tersebut). Orang yang menolak kerusi roda tidak perlu mengulangi semula tawaf untuk dirinya.

Seseorang Itu Mengerjakan Tawaf Dengan Bermula Dari Sudut Dekat Maqam Ibrahim, Kemudian Dia Bersai’e Dan Tahallul. Adakah Sah Umrahnya?

Tawaf tersebut tidak sah kerana tidak cukup pusingan atau tidak sempurna tawafnya. Ini bermakna dia hanya membuat enam pusingan sahaja dan dia dikenakan dam kerana bergunting sebelum sempurna tawafnya.

Oleh itu dia perlu sempurnakan tawaf dengan satu pusingan lagi kemudian lakukan sai’e dan bergunting.

Bolehkah Mengupah Orang Lain Melakukan Tawaf?

Tawaf dan Sai’e tidak boleh diupah kepada orang lain untuk melakukannya. Yang dibolehkan adalah mengupah orang lain untuk menolaknya dengan kerusi roda. Dalam ibadah haji, yang boleh dikerjakan oleh orang lain adalah melontar sahaja bagi mereka yang uzur syarie.

Adakah Sah Melakukan Tawaf Sambil Bercakap Telefon?

Tawaf itu sah dengan syarat perbualan tersebut hanyalah perbualan ringan.

Sekiranya perbualan itu menyebabkan dia terpesong niat dari perbuatan tawaf, atau menyebabkan dia leka atau lupa apa yang sedang dilakukan, maka tidak sah umrah tersebut.

Beberapa Tahun Lepas Saya Melakukan Umrah. Saya Telah Tawaf Dalam Keadaan Tanpa Wuduk. Bagaimana Dengan Status Umrah Saya?

Memandangkan kes ini sudah lama berlaku, umrah tersebut dikira sah dengan bertaklid kepada pandangan Mazhab Hanafi yang mengatakan sudi dari hadas bukan syarat sah tawaf.
Walau bagaimanapun, dia dikenakan Dam seekor kambing.

Penutup

Setelah menyelesaikan tujuh pusingan Tawaf dan ibadah-ibadah yang menyertainya, anda telah memulakan perjalanan rohani yang membawa anda lebih dekat kepada Allah.

Ingatlah, ibadah haji atau umrah anda tidak berakhir di sini.

Terdapat ibadah lain, seperti Sai’e, yang anda perlu lakukan selepas Tawaf. Ibadah tambahan ini dihuraikan dalam bahagian-bahagian yang seterusnya.

Semoga panduan ini berfungsi sebagai sumber rujukan yang berharga untuk anda dalam melaksanakan tugas-tugas agama semasa ibadah Umrah atau Haji anda.

Semoga Allah menerima ibadah anda dan memberikan berkat dan rahmatNya kepada anda.

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan:


KAEDAH PENGEBUMIAN JENAZAH ISLAM (Panduan Lengkap)

Bagaimana tatacara pengebumian jenazah orang Islam?

Panduan ini akan menerangkan secara lengkap mengenai tatacara mengebumian jenazah orang Islam secara langkah demi langkah (bergambar).

Saya juga turut menyertakan hukum dan dalil setiap perbuatan, serta bacaan-bacaan doa yang disunatkan semasa menguruskan pengebumian jenazah.

Mari kita mulakan..

Isi Kandungan

Hukum Pengebumian Jenazah Orang Islam
Ciri-Ciri Kubur Yang Baik
Jenis-Jenis Liang Kubur
Liang Lahad (Lubang Sisi)
Liang Syaq (Parit)
Waktu Melakukan Pengebumian
Tatacara Pengebumian Jenazah
Mengebumikan Jenazah Di Lautan
Soal Jawab Berkaitan Pengebumian Jenazah
Penutup

Hukum Pengebumian Jenazah Orang Islam

Selesai
solat jenazah
, tibalah untuk dilaksanakan kewajipan yang keempat ke atas jenazah iaitu kebumikannya.

Inilah kewajipan terakhir dalam setiap
 pengurusan jenazah.

Hukum mengebumikan jenazah adalah
wajib
 (fardu kifayah).

Haram hukumnya jika sengaja membiarkan jenazah tanpa dikebumikan kerana akan mencemarkan kehormatannya sama ada baunya atau dipermainkan oleh binatang-binatang buas.

Oleh sebab itu, maksud kewajipan ini ialah sekurang-kurang kubur yang wajib digali itu adalah lubang yang dapat menegah daripada keluarnya bau atau daripada dibongkar binatang buas.

Ciri-Ciri Kubur Yang Baik

1.

Menghalang Bau Jenazah

SEKURANG-KURANG kubur yang wajib adalah liang yang menghalang bau jenazah dan yang menghalang binatang buas daripada mengorek kubur berkenaan.

Liang yang tidak dapat menghalang kedua-dua perkara ini tidak memadai untuk dijadikan kubur seperti kubur bawah tanah yang terdapat di Mesir dan lain-lain. Ia berbentuk petak yang dibina di dalam tanah seperti gua.

Semua mayat lelaki dan perempuan dimasukkan ke dalam petak ini secara bertindih-tindih.

Kerana itu, lubang seperti ini tidak memadai bagi mengebumikan jenazah kerana ia tidak menghalang bau jenazah daripada keluar, sekalipun ia dapat menghalang binatang buas daripada mengorek lubang berkenaan.

Tambahan pula, kubur seperti itu membawa kepada percampuran antara jenazah lelaki dan mayat perempuan.

Selain itu, tindakan memasukkan jenazah baru sebelum jenazah yang terdahulu hancur adalah haram.

2.
 Terhindar daripada dikorek oleh binatang buas

Kubur yang berada di tempat yang biasa dikorek oleh binatang buas juga tidak memadai bagi mengebumikan jenazah sekalipun ia menghalang bau daripada keluar.

Maka, pada ketika ini, peti atau keranda wajib dibina atau dibuat, ataupun membuat sesuatu di atas kubur yang menghalang binatang buas daripada mengorek lubang kubur.

Sekiranya jenazah dikebumikan di kawasan yang bertanah keras, iaitu tanah yang tidak dapat digali, maka memadai dengan meletakkan jenazah di atas tanah berkenaan.

Kemudian, timbus jenazah menggunakan tanah ataupun batu, ataupun apa-apa yang menghalang bau jenazah daripada keluar dan menghalang binatang buas daripada mengoreknya.

Namun, jikalau tanah itu dapat digali, maka tidak memadai dengan hanya meletakkan jenazah di atas tanah dan menimbusnya.

Ini kerana, perbuatan itu tidak dinamakan sebagai mengebumikan atau tanam.

3.
 Luas, Panjang, dan Dalam

Sunat sekiranya kubur dalam saiz yang luas, panjang, dan dalam.

Apa yang lebih sempurna, kedalaman kubur menyamai ketinggian seseorang yang berdiri di dalam lubang semasa ia digali dan meluruskan tangannya ke atas. Hujung tangan orang itu perlu sama rata dengan permukaan tanah.

Cara lainnya, ukur dari dalam lubang kubur yang digali hingga ukuran menjadi empat hasta setengah.

4.
 Lahad Syaq dan Lahad Yang dikorek Di Sisi

Lahad yang lebih afdal adalah lahad yang dikorek pada bahagian sisi lubang kubur, iaitu sebelah yang menghadap kiblat dan sama saiznya dengan saiz jenazah.

Lahad seperti ini lebih afdal daripada lahad berliang syaq, iaitu yang digali pada bahagian tengah lubang kubur dan sama saiznya dengan saiz jenazah.

Lahad kelihatan seperti parit. Jenazah diletakkan ke dalam lahad dan kemudiannya lahad ini ditutup menggunakan sesuatu, contohnya papan. Dengan cara ini, tanah tidak jatuh ke atas jenazah.

Apabila tanah dalam keadaan keras, lahad yang dikorek pada bahagian sisi lubang kubur lebih afdal berbanding dengan lahad berliang syak.

Namun, keadaan menjadi sebaliknya apabila tanah dalam keadaan lembut dan cerul (bercerai-berai).

Dalam keadaan ini lahad berliang syak lebih afdal digunakan bagi mengelakkan tanah kubur daripada runtuh.

Selain itu, sunat juga meninggikan papan yang digunakan bagi menutup liang lahad, iaitu dalam ketinggian sekurang-kurang ia tidak bersentuhan dengan jenazah.

Tindakan mengebumikan maya dengan meletakkannya di dalam keranda tanpa ada apa-apa sebab keuzuran adalah makruh dan bidaah. Ia adalah satu perbuatan yang membazir.

Namun, jikalau mempunyai sebab keuzuran sehingga terpaksa berbuat demikian seperti sebab keadaan tanah yang cerul ataupun berair, ataupun jenazah yang dikebumikan adalah jenazah perempuan dan tiada mahramnya yang datang semasa pengkebumian, ataupun takut binatang buas mengorek kubur berkenaan — maka tindakan mengebumikan jenazah yang diletakkan di dalam keranda tidak menjadi makruh.

Bahkan wajib menggunakan keranda sekiranya bimbang binatang buas mengorek kubur berkenaan.

Jenis-Jenis Liang Kubur

Terdapat dua jenis liang yang sering dibuat iaitu:

Liang Lahad (Lubang Sisi)

Liang lahad ialah lubang yang digali, kemudian digali pula pada bahagian tepi lubang sekira-kira muat untuk diletakkan jenazah pada lubang tepi itu.

Liang Syaq (Parit)

Liang Syaq ialah lubang yang digali, kemudian dibuat seperti parit ditengah-tengah dan sekira-kira muat untuk diletakkan jenazah.

Di antara dua jenis liang ini, Rasulullah SAW lebih menganjurkan dibuat liang lahad.

Namun begitu, ia bergantung kepada juga jenis tanah dan keadaan tanah. Jika tanah lembut dan sering runtuh sudah tentu ia sukar untuk dibuat.

Atas dasar itu, kedua-dua lang ini boleh dibuat bergantung kepada keadaan tanah dan keadaan setempat.

Luas dan kedalamannya:
 Lebih kurang setinggi lelaki sederhana termasuk diluruskan kedua-dua tangannya ke atas. Manakala luasnya pula ialah satu hasta sejengkal.

Cara gali:
Mestilah digali secara melintang ke arah kiblat.

Waktu Melakukan Pengebumian

Jenazah boleh dikebumikan pada bila-bila waktu sahaja. Waktu yang paling baik ialah pada waktu siang.

Waktu larangan pengebumian jenazah:

Matahari sedang terbit.
Matahari di tengah langit sehingga gelincir.
Matahari hampir terbenam.
Tengah malam.

Dalilnya adalah berdasarkan hadis
Uqbah bin Amir
, beliau berkata:

Ada tiga waktu kami dilarang oleh Rasulullah untuk melakukan solat atau menguburkan jenazah di antara kami iaitu, ketika mulai terbit matahari hingga benar-benar terbit, ketika pertengahan hari hingga matahari condong ke barat dan ketika matahari mulai terbenam hingga benar-benar terbenam.
(Riwayat Abu Daud, at-Tirmizi, an-Nasa’i dan Ibnu Majah)

* Larangan ini jika tiada keperluan dan disengajakan.

Tatacara Pengebumian Jenazah

Sepertimana mandi dan kafan, kebumikan jenazah juga boleh dilakukan dengan dua cara iaitu:

Pertama:

Cara asas, mudah, dan paling ringkas.

Sudah dikira memadai dan akan terlepas daripada dosa dengan hanya:

Kebumikan jenazah pada lubang yang dapat mengelak daripada baunya keluar seta memelihara daripada dibongkar oleh binatang buas.
Letakkan jenazah dalam keadaan mengadap kiblat.

Inilah asas kepada kebumikan jenazah.

Kedua:

Cara sempurna

Rasulullah SAW menganjurkan kita supaya dibuat dengan cara yang sempurna.

Sabda Rasulullah SAW yang bermaksud:

“Galilah kubur, luaskanlah dan perelokkanlah.”
(Riwayat Abu Daud dan at-Tirmizi)

1

Membaca Doa Ketika Memasukkan Jenazah Ke Dalam Kubur

Memasukkan jenazah ke dalam liang yang digali dengan dihulurkan bahagian kepala terlebih dahulu.

Orang yang memasukkan jenazah ke dalam lubang kubur disunatkan membaca:

“Dengan nama Allah dan atas agama Rasulullah.”

Kemudian membaca doa untuk jenazah

2

Meletakkan Jenazah Secara Mengiring

Sunat meletakkan atau mengiringkan jenazah di atas lambung (rusuk) sebelah kanan, manakala meletakkannya di atas rusuk kiri adalah makruh.

Menghadapkan jenazah ke arah kiblat adalah satu perkara wajib.

Oleh kerana itu, apabila jenazah dikebumikan dalam keadaan yang tidak menghadap kiblat, kubur jenazah berkenaan wajib digali semula dan kedudukan jenazah perlu diperbetulkan supaya menghadap ke arah kiblat.

Kemudian,sandarkan jenazah dengan ketulan-ketulan tanah pada bahagian belakangnya supaya ia tidak terbalik atau terpesong dari arah kiblat.

Bagaimana sekiranya seorang perempuan kafir meninggal dunia, tetapi di dalam perutnya terdapat anak yang Islam?

Dalam situasi ini, bahagian belakang si ibu perlu diletakkan ke arah kiblat.

Dengan kedudukan ini, bahagian muka si anak akan menghadap ke arah kiblat. Bagi jenazah ibu yang beragama Islam, bahagian muka jenazah perlu didahulukan supaya menghadap ke arah kiblat.

3

Membuka Ikatan Pada Bahagian kepala

Buka ikatan pada bahagian kepala dan bahagian-bahagian yang lain.

Selain itu, disentuhkan pipi kanan jenazah di atas tanah samada dengan dibuat bantal dari kepalan tanah atau diletakkan pipinya terus ke atas tanah.

Perhatian:
 Sekiranya jenazah ditanam secara membelakangi arah kiblat, secara menelentang atau disembamkan mukanya ke tanah, wajib digali semula dan diperbetulkannya dengan syarat selagi jenazah itu tidak berbau busuk.

4

Menutup Liang Dengan Papan

Setelah selesai diletakkan jenazah di dalam liang (dengan mengadap kiblat), tutup liang itu dengan papan atau seumpamanya.

Selain itu, jangan pula meletakkan hamparan ataupun bantal bersama-sama jenazah kerana ia adalah makruh.

Kemudian, wajib menutup lahad menggunakan batu ataupun papan, ataupun apa-apa yang sesuai untuk digunakan supaya jenazah tidak tertindih oleh tanah.

5

Meraup Dan Mengepalkan Tanah Kubur

Selepas liang lahad ditutup, setiap orang yang berada di atas kubur disunatkan supaya meraup, iaitu merapatkan kedua-dua belah tangan bagi mengaut tanah kubur sebanyak tiga kali.

Kemudian, tanah yang diraup itu dijatuhkan atau dihulurkan kepada mereka yang berada di dalam kubur, dan diletakkan pada bahagian kepala jenazah.

Kepalan pertama diletakkan di bahagian kepala, kepalan kedua pula diletakkan pada bahagian pinggang manakala kepalan ketiga diletakkan pada bahagian kaki serta dibacakan doa-doa berikut:

DOA YANG PERLU DIBACA:

Meletakkan kepalan tanah pertama:

“Daripada tanah Kami jadikan kamu.”

Kepalan tanah kedua:

“Dan kepada-Nya Kami kembalikan kamu.”

Kepalan tanah ketiga:

“Dan daripada tanah juga Kami akan dikeluarkan kamu sekali lagi.”

HUKUMNYA:
 Membacanya adalah sunat.

DALIL:
 Disandarkan kepada ucapan Rasulullah SAW ketika Baginda meletakkan jenazah anaknya Ummu Kaltsum ke dalam liang lalu Baginda membacakan doa.

6

Menimbus Lubang Kubur Dan Meninggikannya

Lubang kubur dikambus dengan tanah dan cangkul yang lebar perlu digunakan supaya lubang kubur segera dipenuhi tanah.

Untuk proses menimbus, pertamanya lakukanlah dengan perlahan dan tidak kasar.

Bagi mereka yang turut serta berada di tempat pengkebumian tersebut bolehlah bersama-sama menurunkan tanah ke dalam kubur jenazah.

Sunat juga untuk tidak menambah tanah yang lain, cukup hanya dengan tanah yang digali keluar dari kubur itu.

Selain itu, sunat juga kita meninggikan kubur kira-kira sejengkal supaya ia diketahui, diziarahi, dan dihormati oleh orang.

Dalilnya adalah berdasarkan sabda Nabi SAW:

Sesungguhnya Nabi SAW telah meninggikan kubur anaknya Ibrahim sekadar sejengkal
— Riwayat al-Baihaki

Namun, jikalau jenazah dikebumikan di negeri kafir ataupun
bidaah
, ataupun di tempat yang mempunyai ramai pencuri kain kapan ataupun musuh, maka tidak sunat meninggikan kubur.

Justeru, hanya perlu meratakan tanah kubur supaya mereka tidak mengetahui perihal kubur berkenaan.

Dalam meninggikan kubur ini, afdal sekiranya tanah kubur dijadikan rata seperti papan daripada menjadikannya seperti bonggol.

Ini kerana, kubur Nabi Muhammad s.a.w., Saidina Umar r.a., dan Saidina Abu Bakar r.a.ditinggikan dan tanah di atasnya dijadikan sama rata.

7

Menandakan Kubur Dengan Batu Atau Nisan

Tujuannya untuk memudahkan orang yang ingin menziarahinya mengenali di mana kuburnya.

Letakkan batu penanda tersebut pada sebelah kepala jenazah.

HUKUMNYA: Sunat.

Ini berpandukan perbuatan Rasulullah SAW dalam riwayat berikut:

Telah diriwayatkan daripada Mutallib bin Abdullah katanya: Tatkala Utsman bin Maz’un meninggal dunia, dibawa jenazahnya keluar, lalu dikuburkan. Rasulullah SAW menyuruh seorang lelaki mengambil batu, namun lelaki itu tidak mampu mengangkatnya. Lalu Baginda pun bangun mendekati batu itu dan menyinsingkan kedua belah lengan bajunya.. kemudian batu tadi dibawanya, lalu diletakkan di sebelah kepala jenazah sambil berkata:”Aku memberi tanda kubur saudaraku dan aku akan menguburkan di sini sesiapa yang mati di antara ahliku.”
(Riwayat Abu Daud)

8

Meletakkan Batu-Batu Kecil Di Atas Kubur

Hukumnya ialah sunat.

Ini berdasarkan riwayat berikut:

Diriwayatkan daripada Jaafar bin Muhammad daripada bapanya. Sesungguhnya Nabi SAW telah meletakkan batu-batu kecil di atas kubur anaknya Ibrahim.”
(Riwayat asy-Syafi’e)

9

Menjirus Air Ke Atas Kubur

Antara amalan sunat lain yang berkaitan dengan mengebumikan jenazah adalah menjirus (menyiram) air yang sejuk dan bersih ke atas kubur supaya tanah kubur tidak berdebu dan terbang ditiup angin.

Ini juga bersempena dinginnya tempat berguling (persemadian) jenazah, selain mengikut atau mencontohi perbuatan Nabi Muhammad s.a.w. yang turut menyiram kubur anak lelaki Baginda, Ibrahim.

Telah diriwayatkan oleh Jaafar bin Muhammad daripada bapanya: Sesungguhnya Nabi SAW telah menyiram kubur anaknya Ibrahim.”
(Riwayat asy-Syafi”e)

Namun, menyiram kubur menggunakan air mawar ataupun air yang bercampur dengan bau-bauan adalah makruh kerana perbuatan ini adalah satu bentuk pembaziran

10

Mendoakan Si Mati

Selepas selesai mengebumikan jenazah, semua orang yang hadir di tanah perkuburan disunatkan untuk berhenti seketika di sisi kubur bagi mendoakan jenazah supaya tetap, selain mendoakan supaya Allah SWT mengampunkan segala kesalahan jenazah.

Ketika ini, sunat bagi orang yang berdoa menghadap ke arah muka jenazah.

Antara hikmah mendoakan ketetapan untuk jenazah adalah kerana, pada waktu itu mereka sedang disoal di dalam kubur.

Perkara ini berpandukan daripada sebuah hadis:

Diriwayatkan daripada
Utsman bin Affan
: Rasulullah SAW bilamana selesai menguburkan jenazah, Baginda berdiri lalu bersabda:

“Mintalah ampun untuk saudara kalian dan mintalah supaya a ditetapkan hatinya, kerana sesungguhnya ia sekarang sedang disoal.”
(Riwayat Abu Daud)

11

Membacakan Talkin

Apabila selesai mengebumikan jenazah, sunat membaca
talkin
 sekiranya jenazah seorang yang berakal dan baligh, ataupun jenazah yang gila namun sebelum menjadi gila, dia adalah seorang yang berakal dan
 baligh
.

Membaca talkin sesudah dikebumikan jenazah sesuatu yang amat baik.

Kebanyakan ulama Mazhab asy-Syafi’e dan mazhab-mazhab lainnya memandang perkara ini sesuatu yang amat baik untuk dilakukan dan ia tidak termasuk dalam erti kata bidaah kerana ada asas atau sandarannya sedangkan bidaah yang sebenar ialah yang tidak mempunyai apa-apa asas atau sandaran sekalipun lemah.

Antara yang menyokong bacaan talkin ialah

Imam al-Qurtubi
 (pengarang Tafsir al-Qurtubi), Al-Marhum
Prof. Dr. Wahbah az-Zuhaili
 (pengarang Tafsir al-Munir dan Figh Islami wa Adillatuh), dan ramai lagi ulama-ulama mazhab yang lain.

Talkin juga sunat dibaca, sekalipun untuk jenazah yang mati syahid dalam peperangan. Ini adalah pendapat
Syeikh Ibnu Hajar Al-Haithami.

Namun, Syeikh Ramli mempunyai pendapat yang berbeza, iaitu tidak sunat membaca talkin untuk jenazah yang mati syahid.

Imam Abu ‘Amru pernah ditanya mengenai talkin, lalu beliau menjawab di dalam fatwanya:

Talkin itu memang perkara yang telah kami pilih dan kami melakukannya. Kami telah meriwayatkan sebuah hadis daripada Abi Umamah tetapi sanadnya tidak kuat.”

Namun beliau berpegang dengan hujah bahawa talkin itu pernah dilakukan oleh
penduduk Syam.

Perhatian
: Bacaan talkin tidak dianjurkan dibaca kepada jenazah kanak-kanak kerana tidak ada apa-apa asas dan sandaran tentang itu.

Dengan berakhirnya bacaan doa dan talqin, selesailah pengurusan jenazah dan tanggungjawab orang yang masih hidup ke atas jenazah.

Mengebumikan Jenazah Di Lautan

Bagaimana cara mengebumikan jenazah di lautan?

Bagi mengebumikan jenazah yang berada di atas kapal dan jauh dari daratan, ataupun sudah menghampiri daratan tetapi ada sesuatu yang menghalangnya, jenazah itu perlu diletakkan di antara dua papan dan diikat, lalu dijatuhkan ke dalam laut.

Dengan cara ini, jenazah akan dihanyutkan oleh ombak ke kawasan daratan.

Apabila ada orang yang menjumpai jenazah ini, mereka akan mengebumikannya.

Selain itu, harus juga menenggelamkan jenazah ke dalam laut dengan cara mengikat sesuatu benda yang berat pada jenazah supaya jenazah segera sampai ke bawah.

Namun, semua cara ini sunat ditakhirkan sekiranya tidak ada rasa takut keadaan jenazah itu berubah.

Soal Jawab Berkaitan Pengebumian Jenazah

Berikut adalah beberapa persoalan lazim berkaitan dengan proses pengebumian jenazah dan isu-isu yang berlaku di tanah perkuburan.

Bolehkah Kebumikan Jenazah Bersama Keranda?

Makruh jika tiada perkara yang mendesak seperti keadaan tanah yang berair atau cepat runtuh. lika tidak berair dan berlaku runtuhan, makruh digunakan keranda.

Menanam Tumbuhan Di Atas Kubur

Selain itu, disunatkan meletakkan pelepah kurma yang basah ataupun menanam tumbuhan lain seperti selasih ataupun tumbuhan hijau yang lain di atas kubur.

Ini kerana, seksaan ke atas jenazah di dalam kubur akan diringankan dengan berkat tasbih tumbuhan berkenaan.

Tambahan pula, tindakan ini bagi mencontohi perbuatan Nabi Muhammad s.a.w. yang Baginda lakukan pada kubur anak Baginda, Ibrahim. Meletakkan batu ataupun kayu pada bahagian kepala dan kaki jenazah sebagai penanda juga antara perkara sunat yang berkaitan dengan mengebumikan jenazah.
Dengan cara ini, ahli keluarga jenazah akan mengetahui di mana letaknya kubur jenazah berkenaan ketika berziarah ataupun ketika menanam jenazah yang lain daripada kaum kerabatnya.

Menulis Nama Jenazah

Menulis nama jenazah ataupun lain-lain di atas papan, ataupun pada batu nisan jenazah, ataupun sebagainya adalah satu perbuatan makruh. Namun jikalau mempunyai keperluan untuk berbuat demikian supaya kubur jenazah dikenali dan diziarahi, maka perbuatan menulis nama jenazah adalah sunat, tetapi dilakukan sekadar yang diperlukan sahaja. Ini berlaku lebih-lebih lagi pada kubur para nabi, wali, dan para solihin yang sudah lama meninggal dunia sehingga tidak ada cara lain bagi mengenal pasti kubur mereka melainkan dengan menulis nama mereka pada kubur.

Mengebumikan Jenazah Ketika Waktu Makruh

Mengebumikan jenazah dalam waktu karahiyah sembahyang (waktu makruh untuk sembahyang) adalah harus sekiranya tidak berniat mengebumikan jenazah dalam waktu itu.

Bermalam Di Tanah Perkuburan

Hukum bermalam di kubur bagi orang yang mempunyai hati yang liar (hati yang mudah ketakutan, ataupun orang yang penakut) adalah makruh. Tetapi, sekiranya mereka bukan daripada orang berhati liar ataupun terdapat ramai orang berkumpul bagi membaca Al-Quran di situ, maka ia tidak menjadi makruh.

Duduk, Memijak, Dan Bersandar Pada Kubur

Selain itu, duduk di atas kubur, memijak kubur, bersandarkan pada kubur, dan menekan tangan di atas kubur tanpa sebarang keperluan adalah makruh.

Ini kerana, tindakan seperti itu menggangu para penghuni kubur seperti yang dinyatakan dalam hadith. Sebaliknya, jikalau mempunyai keperluan seperti tidak dapat sampai kepada mayat yang hendak diziarahi ataupun kubur tidak dapat digali melainkan dengan terpaksa memijak kubur lain, maka ia tidak menjadi makruh.

Menghimpunkan Keluarga Si Mati Dalam Satu Kawasan Perkuburan

Menghimpunkan keluarga si mati seperti isteri, para hamba, sahabatnya, mahram susuannya, mentua, menantu, ibu tiri, serta anak tirinya di satu tempat atau tanah perkuburan adalah sunat. Ini akan menggembirakan hati mereka dan memudahkan orang yang berziarah.

Hukum Perempuan Menziarahi Kubur

Hukum perempuan menziarahi kubur adalah makruh kerana terdapat tegahan dalam beberapa hadith.
Perempuan ditegah daripada menziarahi kubur kerana mereka suka membanyakkan kata-kata yang sia-sia, meratap, melakukan tindakan yang mempamerkan kebodohan, suka berhias dan mencantikkan diri, ataupun pakaian mereka terselak sama ada secara sengaja ataupun tidak.

Apabila sikap dan sifat seperti ini berlaku, maka tidak sempurnalah kebaikan mereka menziarahi kubur.

 Tetapi, sunat untuk wanita menziarahi kubur Nabi s.a.w., para nabi, ulama, dan wali. Mereka disyaratkan supaya tidak berhias, memakai perhiasan dan wangi-wangian, tidak menyaringkan suara, dan tidak bercampur dengan lelaki yang hilat.

Di samping itu, mereka perlu pergi ke perkuburan itu menggunakan usungan (kenderaan) ataupun sebagainya yang menutup semua tubuh mereka daripada dilihat oleh lelaki yang asing.

Penutup

Sesungguhnya kematian itu adalah penasihat yang paling benar dalam kehidupan.

Maka selesailah perjalanan hidup di dunia ini bagi mereka yang bergelar jenazah.

Tinggal lagi kita yang masih hidup untuk menunaikan tanggungjawab menguruskan jenazah saudara kita dengan sebaik mungkin.

Marilah kita memperbanyakkan doa kepada mereka yang telah pergi terlebih dahulu agar diampunkan segala dosa, dan kematian kita juga nanti akan turut dipermudahkan dari awal sehingga akhir.

Saya berharap panduan ini memberi kemudahan dan kebaikan kepada semua muslimin muslimat.

Rujukan

Kitab Jihazul Madihah (Persiapan Yang Terpuji)
 — Ustaz Azhar Idrus
Praktik Solat Jenazah dan Pengurusannya
 — Zul Aimran Omar
50 Pencerahan Isu Jenazah & Kubur
 — Dr. Udah Mohsin

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan: